

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-65

Ivanić-Grad, 16. prosinca 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prij****edlog Odluke o koeficijentima za obračun plaće službenika i namještenika u upravnim tijelima Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **koeficijentima za obračun plaće službenika i namještenika u**

**upravnim tijelima Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 10. Zakona o plaćama u lokalnoj i područnoj (regionalnoj) samoupravi (Narodne novine, broj 28/10) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2022. godine donijelo je sljedeću

**O D L U K U**

**o koeficijentima za obračun plaće službenika i namještenika u**

**upravnim tijelima Grada Ivanić-Grada**

Članak 1.

Ovom Odlukom određuju se koeficijenti za obračun plaće službenika i namještenika u upravnim tijelima Grada Ivanić-Grada.

Članak 2.

(1) Radna mjesta podijeljena su u 13 klasifikacijskih rangova.

(2) Klasifikacijski rang je osnova za vrednovanje radnih mjesta sukladno odredbama Uredbe o klasifikaciji radnih mjesta u lokalnoj i područnoj (regionalnoj) samoupravi.

(3) Radna mjesta unutar pojedinog klasifikacijskog ranga mogu biti jednako ili različito vrednovana.

(4) Radna mjesta s klasifikacijskim rangom višega rednog broja ne mogu biti vrednovana jednako ili više od radnih mjesta s klasifikacijskim rangom nižega rednog broja.

Članak 3.

Koeficijenti za obračun plaće službenika i namještenika u upravnim tijelima Grada Ivanić-Grada određuju se unutar kategorije, potkategorije, razine potkategorije i klasifikacijskog ranga radnog mjesta na sljedeći način:

|  |  |  |  |  |
| --- | --- | --- | --- | --- |
| **RADNA MJESTA I. KATEGORIJE** | | | | |
| Redni broj | Potkategorija radnog mjesta | | Klasifikacijski rang | Koeficijent |
| 1. | Glavni rukovoditelj | | 1. | 3,90 |
| 2. | Viši rukovoditelj | | 2. | 3,30 |
| 3. | 3. | 3,00 |
| 4. | Rukovoditelj | 1. razina | 4. | 2,90 |
| 5. | 2. razina | 7. | 2,60 |
| 6. | 3. razina | 10. | 2,20 |
| **RADNA MJESTA II. KATEGORIJE** | | | | |
| 7. | Viši savjetnik – specijalist | | 2. | 3,10 |
| 8. | Viši savjetnik | | 4. | 2,85 |
| 9. | Savjetnik | | 5. | 2,80 |
| 10. | Viši stručni suradnik | | 6. | 2,70 |
| **RADNA MJESTA III. KATEGORIJE** | | | | |
| 11. | Stručni suradnik | | 8. | 2,40 |
| 12. | Viši referent | | 9. | 2,30 |
| 13. | Referent | | 11. | 2,00 |
| **RADNA MJESTA IV. KATEGORIJE** | | | | |
| 14. | Namještenici I. potkategorije | | 10. | 2,10 |
| 15. | Namještenici  II. potkategorije | 1. razina | 11. | 1,80 |
| 16. | 12. | 1,60 |
| 17. | 2. razina | 13. | 1,40 |

Članak 4.

Danom stupanja na snagu ove Odluke prestaje važiti Odluka o koeficijentima za obračun plaće službenika i namještenika (Službeni glasnik Grada Ivanić-Grada, broj 02/13, 05/14).

Članak 5.

Ova Odluka stupa na snagu osmoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o koeficijentima za obračun plaće službenika i namještenika u upravnim tijelima Grada Ivanić-Grada |
| **PRAVNI TEMELJ:** | Na temelju članka 10. Zakona o plaćama u lokalnoj i područnoj (regionalnoj) samoupravi (Narodne novine, broj 28/10) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 10. Zakona o plaćama u lokalnoj i područnoj (regionalnoj) samoupravi (Narodne novine, broj 28/10) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Odredbom članka 10. stavka 1. Zakona o plaćama u lokalnoj i područnoj (regionalnoj) samoupravi propisano je kako koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog načelnika.

Odredbom članka 10. stavka 2. Zakona o plaćama u lokalnoj i područnoj (regionalnoj) samoupravi propisano je kako se koeficijenti za obračun plaće službenika i namještenika određuju unutar raspona koeficijenata od 1,00 do 6,00.

Odredbom članka 11. stavka 1. Zakona o plaćama u lokalnoj i područnoj (regionalnoj) samoupravi propisano je kako se plaća pročelnika upravnog odjela ili službe, bez uvećanja za radni staž, ne smije odrediti u iznosu većem od umnoška osnovice i koeficijenta za obračun plaće župana, gradonačelnika ili općinskog načelnika koji svoju dužnost obnaša profesionalno u istoj jedinici lokalne i područne (regionalne) samouprave.

Uredbom o klasifikaciji radnih mjesta u lokalnoj i područnoj (regionalnoj) samoupravi (Narodne novine, broj 74/10, 125/14) propisana je klasifikacija radnih mjesta službenika i namještenika u upravnim odjelima i službama jedinica lokalne i područne (regionalne) samouprave.

Sukladno Uredbi, radna mjesta službenika i namještenika u upravnim odjelima i službama jedinica lokalne i područne (regionalne) samouprave klasificiraju se u kategorije, potkategorije i razine potkategorija. Važnost potkategorije i razine potkategorije radnog mjesta u ukupnoj klasifikaciji radnih mjesta određuje se klasifikacijskim rangom koji je osnova za vrednovanje radnih mjesta u odluci kojom se određuju koeficijenti za obračun plaća iz članka 10. stavka 1. Zakona o plaćama u lokalnoj i područnoj (regionalnoj) samoupravi. Radna mjesta unutar pojedinog klasifikacijskog ranga mogu biti jednako ili različito vrednovana. Radna mjesta s klasifikacijskim rangom višega rednog broja ne mogu biti vrednovana jednako ili više od radnih mjesta s klasifikacijskim rangom nižega rednog broja.

Uredbom o visini minimalne plaće za 2023. godinu (Narodne novine, broj 122/22) propisana je visina minimalne plaće za razdoblje od 1. siječnja do 31. prosinca 2023. u bruto iznosu od 700,00 eura.

Slijedom navedenoga, odredbom članka 3. prijedloga Odluke o koeficijentima za obračun plaće službenika i namještenika u upravnim tijelima Grada Ivanić-Grada određuju se koeficijenti za obračun plaće službenika i namještenika u upravnim tijelima Grada Ivanić-Grada unutar raspona od 1,40 do 3,90 kako slijedi:

|  |  |  |  |
| --- | --- | --- | --- |
| **RADNA MJESTA I. KATEGORIJE** | | | |
| Potkategorija radnog mjesta | | Klasifikacijski rang | Koeficijent |
| Glavni rukovoditelj | | 1. | 3,90 |
| Viši rukovoditelj | | 2. | 3,30 |
| 3. | 3,00 |
| Rukovoditelj | 1. razina | 4. | 2,90 |
| 2. razina | 7. | 2,60 |
| 3. razina | 10. | 2,20 |
| **RADNA MJESTA II. KATEGORIJE** | | | |
| Viši savjetnik – specijalist | | 2. | 3,10 |
| Viši savjetnik | | 4. | 2,85 |
| Savjetnik | | 5. | 2,80 |
| Viši stručni suradnik | | 6. | 2,70 |
| **RADNA MJESTA III. KATEGORIJE** | | | |
| Stručni suradnik | | 8. | 2,40 |
| Viši referent | | 9. | 2,30 |
| Referent | | 11. | 2,00 |
| **RADNA MJESTA IV. KATEGORIJE** | | | |
| Namještenici I. potkategorije | | 10. | 2,10 |
| Namještenici II. potkategorije | 1. razina | 11. | 1,80 |
| 12. | 1,60 |
| 2. razina | 13. | 1,40 |

Za provedbu ove Odluke osigurana su sredstva u proračunu Grada Ivanić-Grada za 2023. godinu.

Gradskom vijeću Grada Ivanić-Grada predlaže se usvajanje ove Odluke.