****S T A T U T****

****VELEUČILIŠTA IVANIĆ-GRAD****

|  |  |
| --- | --- |
| **Oznaka:** | 001-STA-06-05-2023 |
| **Naziv:** | Statut Veleučilišta Ivanić-Grad |
| **Izdanje:** | 1 |
| **Vrijedi od:** | \*\*.\*\*.2023. |
| **Opis:** | Statutom se uređuje status, naziv, sjedište, djelatnost i pečat, pravni položaj, zastupanje i predstavljanje ustanove, unutarnji ustroj, upravljanje, ovlasti i način odlučivanja tijela ustanove, pitanja u svezi studija i izvođenja studija i izvođenja nastave, javnost rada, opći akti, zaštita tajnosti podataka te druga pitanja značajna za obavljanje djelatnosti Veleučilišta Ivanić-Grad, kao ustanove |
| **Skrbnik:** | Tajništvo |
| **Autor:** | Tibor Kralj |
| **Stupanj tajnosti:** | javno |
| **Koji akt zamjenjuje:** | Statut Visoke škole Ivanić-Grad od 21.07.2022. |

**sadržaj**

[**1** **Uvodne ODREDBE** 5](#_Toc121304202)

[**1.1** **Značenje pojmova** 5](#_Toc121304203)

[**1.2** **Temeljna načela visokog obrazovanja** 5](#_Toc121304204)

[**2** **STATUS, NAZIV, SJEDIŠTE, DJELATNOST, PEČAT I LOGOTIP veleučilišta** 6](#_Toc121304205)

[**2.1 Status Veleučilišta** 6](#_Toc121304206)

[**2.2.1 Naziv, sjedište i djelatnost Veleučilišta** 6](#_Toc121304207)

[**2.2.2 Pečat i logotip Veleučilišta** 7](#_Toc121304208)

[**3** **PRAVNA OSOBNOST I IMOVINA VELEUČILIŠTA** 8](#_Toc121304209)

[**4** **UPRAVLJANJE VELEUČILIŠTEM** 9](#_Toc121304210)

[**4.1 Tijela Veleučilišta** 9](#_Toc121304211)

[**4.2 Upravno vijeće Veleučilišta** 9](#_Toc121304212)

[**4.2.1 Sastav Upravnog vijeća Veleučilišta, imenovanje i izbor njegovih članova** 9](#_Toc121304213)

[**4.2.2 Opoziv članova Upravnog vijeća Veleučilišta** 9](#_Toc121304214)

[**4.2.3 Nadležnost i zadaće Upravnog vijeća Veleučilišta** 10](#_Toc121304215)

[**4.2.4 Postupak rada Upravnog vijeća Veleučilišta** 10](#_Toc121304216)

[**4.2.5 Naknada za rad članova Upravnog vijeća Veleučilišta** 11](#_Toc121304217)

[**4.3 Vijeće Veleučilišta** 11](#_Toc121304218)

[**4.3.1 Sastav Vijeća Veleučilišta, imenovanje i izbor njegovih članova** 11](#_Toc121304219)

[**4.3.3 Izbor radnika Veleučilišta u Vijeće Veleučilišta** 13](#_Toc121304220)

[**4.3.4 Izbor predstavnika studenata na Veleučilištu u Vijeće Veleučilišta** 13](#_Toc121304221)

[**4.3.5 Nadležnost i zadaće Vijeća Veleučilišta** 13](#_Toc121304222)

[**4.3.6 Postupak rada Vijeća Veleučilišta** 15](#_Toc121304223)

[**4.3.7 Suspenzivni veto predstavnika studenata u Vijeću Veleučilišta** 15](#_Toc121304224)

[**4.4 Dekan** 16](#_Toc121304225)

[**4.4.1 Prava i obveze dekana** 16](#_Toc121304226)

[**4.4.2 Spriječenost dekana u obavljanju dužnosti** 17](#_Toc121304227)

[**4.4.3 Dekanski kolegij** 18](#_Toc121304230)

[**4.4.4 Izbor dekana Veleučilišta** 18](#_Toc121304231)

[**4.4.5 Razrješenje dekana** 20](#_Toc121304232)

[**4.5** **Prodekani** 22](#_Toc121304233)

[**4.5.1 Status i izbor prodekana** 22](#_Toc121304234)

[**4.5.2 Zadaće prodekana** 22](#_Toc121304235)

[**4.5.3 Razrješenje prodekana** 23](#_Toc121304236)

[**5** **UNUTARNJE USTROJSTVO VELEUČILIŠTA** 23](#_Toc121304237)

[**5.1** **Prvi nivo ustroja** 23](#_Toc121304238)

[**5.2** **Drugi nivo ustroja** 23](#_Toc121304239)

[**5.3** **Treći nivo ustroja** 24](#_Toc121304240)

[**5.4** **Četvrti nivo ustroja** 24](#_Toc121304241)

[**5.5** **Nastavne ustrojvene jedinice** 24](#_Toc121304242)

[**6** **RADNICI VELEUČILIŠTA** 25](#_Toc121304243)

[**7** **NASTAVNICI I SURADNICI** 25](#_Toc121304244)

[**7.1** **Zaposlenici Veleučilišta u nastavi ili izvođenju stručne ili kliničke prakse** 25](#_Toc121304245)

[**7.2** **Vanjski nastavnici i suradnici Veleučilišta u nastavi ili izvođenju stručne ili kliničke prakse** 26](#_Toc121304246)

[**7.3** **Uvjeti za izbor u nastavna, suradnička i stručna radna mjesta** 26](#_Toc121304247)

[**7.4** **Postupak izbora u nastavna i suradnička radna mjesta** 27](#_Toc121304248)

[**7.5** **Trajanje izbora i reizbor na radno mjesto nastavnka i znanstvenika** 28](#_Toc121304249)

[**7.6** **Suradnička radna mjesta**](#_Toc121304250) 30

[**7.7** **Stegovna odgovornost nastavnika** 30](#_Toc121304251)

[**7.8** **Zamjena privremeno nenazočnog radnika** 31](#_Toc121304252)

[**7.9** **Etička odgovornost nastavnika, znanstvenika i suradnika** 31](#_Toc121304253)

[**7.10** **Slobodna nastavna godina** 32](#_Toc121304254)2

[**8.1 Vrste studija** 32](#_Toc121304256)

[**8.1.1 Stručni prijediplomski studij** 32](#_Toc121304257)

[**8.1.2 Stručni diplomski studij** 33](#_Toc121304258)

[**8.2 Cjeloživotno učenje** 34](#_Toc121304259)

[**8.3 Način izvođenja studija** 34](#_Toc121304260)

[**8.3.1 Studijski program** 35](#_Toc121304261)

[**8.3.2 Izvedba studija** 35](#_Toc121304262)

[**8.3.3 Provjera stečenih ishoda učenja, ispiti i ocjene** 36](#_Toc121304263)

[**8.3.4 Isprava o završenom studiju** 36](#_Toc121304264)

[**8.3.5 Akademski stručni nazivi i sručna sprema** 37](#_Toc121304265)

[**8.4 Evidencije i informacijski sustavi na Veleučilištu** 37](#_Toc121304266)

[**8.5 ECTS bodovi** 38](#_Toc121304267)

[**8.6 Studiji u redovitom i izvanrednom statusu** 38](#_Toc121304268)

[**8.7 Akademska godina** 38](#_Toc121304269)

[**9** **STUDENTI** 3](#_Toc121304270)9

[**9.1 Status studenata** 3](#_Toc121304271)9

[**9.2 Prava i obveze studenata** 39](#_Toc121304272)

[**9.3 Prava iz studentskog standarda** 40](#_Toc121304273)

[**9.4 Troškovi školarine** 40](#_Toc121304274)

[**9.5 Mirovanje prava i obveza studenata** 4](#_Toc121304275)1

[**9.6 Studentski zbor** 41](#_Toc121304276)

[**10** **FINANCIRANJE RADA VELEUČILIŠTA** 4](#_Toc121304277)2

[**11** **EVIDENCIJE VELEUČILIŠTA** 4](#_Toc121304278)3

[**12** **JAVNOST RADA I TAJNOST POJEDINIH GRUPA PODATAKA** 43](#_Toc121304279)

[**13** **ZAVRŠNE ODREDBE** 44](#_Toc121304280)

Na temelju članka 109. stavak 1. Zakona o visokom obrazovanju i znanstvenoj djelatnosti, članka 27. stavak 2. Statuta Visoke škole Ivanić-Grad, kojim dekan daje prijedlog donošenja novog Statuta Stručnom vijeću Visoke škole Ivanić-Grad, članka 42. stavak 1. Statuta Visoke škole Ivanić-Grad, kojim Stručno vijeće podnosi prijedlog osnivaču Gradu Ivanić-Gradu za donošenja novog Statuta, suglasnosti Osnivača Visoke škole Ivanić-Grad od \*\*.\*\*.2022. (KLASA: \*\*\*\*, URBROJ: \*\*\*\*\*) Upravno vijeće Visoke škole Ivanić-Grad,, Ivanić-Grad, Moslavačka 13, svojom odlukom od \*\*.\*\*.2022. donosi sljedeći

**S T A T U T**

**VELEUČILIŠTA IVANIĆ-GRAD**

1. **Uvodne ODREDBE**
2. članak

Ovim Statutom (u daljnjem tekstu: Statut) utvrđuje se status, naziv, sjedište, djelatnost i pečat, pravni položaj, zastupanje i predstavljanje ustanove, unutarnji ustroj, upravljanje, ovlasti i način odlučivanja tijela ustanove, pitanja u svezi studija i izvođenja studija i nastave, javnost rada, opći akti, zaštita tajnosti podataka te druga pitanja značajna za obavljanje djelatnosti ustanove.

Izrazi koji se koriste u ovom Statutu, a imaju rodno značenje, koriste se na rodno neutralan način i odnose se jednako na ženski i muški rod.

**1.1 Značenje pojmova**

1. članak

U ovom Statutu upotrebljeni pojmovi imaju sljedeće značenje:

***Zakon*** – Zakon visokom obrazovanju i znanstvenoj djelatnosti (NN 119/2022)

***Veleučilište -*** Veleučilište Ivanić-Grad, Ivanić-Grad, Moslavačka 13

***Osnivač*** – osnivač Veleučilišta Grad Ivanić-Grad.

**1.2 Temeljna načela visokog obrazovanja**

1. članak

Temeljna načela visokog obrazovanja, znanstvene i umjetničke djelatnosti temelje se na vrijednostima navedenim u članku 2. stavak 1. Zakona.

Djelatnost visokog obrazovanja obavlja se kao javna služba, a Veleučilište je sukladno Uredbi Vlade Republike Hrvatske (NN 75/21) pravna osoba s javnim ovlastima odnosno javnopravno tijelo.

1. **STATUS, NAZIV, SJEDIŠTE, DJELATNOST, PEČAT I LOGOTIP veleučilišta**

**2.1 Status Veleučilišta**

1. članak

Veleučilište je ustanova i djeluje kao privatno visoko učilište.

Veleučilište obavlja djelatnost visokog obrazovanja i stručnu djelatnost te druge djelatnosti u skladu sa Zakonom i ovim Statutom.

Veleučilište ustrojava i izvodi stručne prijediplomske studije, stručne diplomske studije i kratke stručne studije.

Osnivač svoja prava i dužnosti obavlja kroz Gradsko vijeće Grada Ivanić-Grada.

Veleučilište je pravna osoba i upisuje se u sudski registar nadležnog Trgovačkog suda prema sjedištu Veleučilita, Upisnik visokih učilišta te Registar ustanova i izvanproračunskih fondova u koje se upisuju i sve promjene tijekom rada Veleučilišta, a upisuju se u navedene registre.

Veleučilište ima svoj račun u poslovnoj banci (IBAN).

**2.2.1 Naziv, sjedište i djelatnost Veleučilišta**

5. članak

Naziv Veleučilišta je: **Veleučilište Ivanić-Grad.**

Naziv Veleučilišta na engleskom jeziku glasi: **University of Applied Sciences Ivanić-Grad**.

Naziv Veleučiliša štiti se na način na koji je zaštićena tvrtka trgovačkog društva, prema odredbama pozitivnih propisa.

Sjedište Veleučilišta je u **Ivanić-Gradu, Moslavačka 13.**

6. članak

Veleučilište obavlja svoju djelatnost koja je upisana u sudski registar Trgovačkog suda prema sjedištu Veleučilišta, prema posebnim propisima koji reguliraju djelatnost visokoobrazovnih institucija, a ista glasi:

* visokoškolsko obrazovanje i izvođenje stručnih i specijalističkih diplomskih studija
* obavljanje stručnog i znanstvenog istraživačkog rada
* ustroj i izvođenje programa stalnog učenja i cjeloživotnog obrazovanja.

Opis poslova koji se obavljaju na Veleučilištu, a proizlaze iz upisane djelatnosti u sudskom registru Trgovačkog suda nadležnom po sjedištu Veleučilišta, a formalnopravno nisu upisani u sudski registar su:

* + ustrojavanje i izvođenje stručnih prijediplomskih studija, stručnih diplomskih studija i stručnih kratkih studija
  + ustrojavanje i izvođenje integriranih, združenih stručnih studija sukladno Zakonu kojim se propisuje osiguravanje kvalitete u visokom obrazovanju i znanosti
  + obavljanje visokostručnog razvojnog i istraživačkog rada te znanstvenog rada, uz uvjete propisane posebnim propisima
  + ustrojavanje i izvođenje formalnih i neformalnih programa obrazovanja odraslih, kao i programa cjeloživotnog obrazovanja
  + izdavačka, knjižnična i informatička djelatnost vezana za temeljnu djelatnost
  + organiziranje stručnih i znanstvenih konferencija, simpozija, okruglih stolova, seminara i ostalih skupova
  + obavljanje drugih djelatnosti koje služe obavljanju temeljne djelatnosti Veleučilišta.

U obavljanju svoje djelatnosti Veleučilište potiče suradnju i sudjeluje u zajedničkim istraživačkim programima sa znanstvenim organizacijama te drugim organizacijama i tvrtkama u lokalnoj zajednici, Republici Hrvatskoj i inozemstvu.

Veleučilište razvija suradnju s drugim visokoškolskim ustanovama i odgovarajućim ustanovama u lokalnoj zajednici, Republici Hrvatskoj i inozemstvu.

7. članak

O promjeni naziva, djelatnosti i sjedišta Veleučilišta odlučuje Osnivač, prema postupku propisanom za donošenje izmjena i dopuna ovog Statuta.

Promjena naziva i sjedišta Veleučilišta upisuje se u sudski registar Trgovačkog suda prema sjedištu Veleučilišta te u druge upisnike navedene u članku 4. ovog Statuta.

**2.2.2 Pečat i logotip Veleučilišta**

8. članak

Veleučiliše ima pečat s grbom Republike Hrvatske, nazivom i sjedištem Veleučilišta, promjera 38 mm, koji se koristi za javne isprave.

Za svakodnevno poslovanje Veleučilište ima pečat promjera 25 mm, bez grba Republike Hrvatske, koji sadrži naziv, sjedište i logotip Veleučilišta.

Pečati Veleučilišta s grbom Republike Hrvatske označeni su rednim brojem od 1 na dalje.

Veleučilište ima žig promjera 38 mm s grbom Republike Hrvatske, nazivom i sjedištem Veleučilišta koji se koristi kao suhi žig za svjedodžbe i diplome.

Odluku o uporabi, čuvanju i osobama zaduženim za čuvanje pečata i žigova donosi dekan Veleučilišta.

9. članak

Veleučilište ima logotip, grb i zastavu.

Logotip Veleučilišta je otvorena knjiga žute, plave i zelene boje. U sredini se nalazi stilizirani grb Grada Ivanić-Grada s kulom u sredini i perunikama s desne i lijeve strane kule, na plavoj podlozi. Ispod opisanog tiskanim slovima piše **VELEUČILIŠTE**, a ispod toga malim tiskanim slovima **Ivanić-Grad**.

Grb Veleučilišta jest istovjetan logotipu (otvorena knjiga sa stiliziranim grbom Grada Ivanić-Grada u sredini, na plavoj podlozi), bez teksta.

Grb Veleučilišta stavlja se na zastavu, u zaglavlje službenih dopisa, akata, pečat i sl.

Zastava Veleučilišta je bijele boje, s grbom Veleučilišta u sredini, a omjer duljine i širine zastave je 2:1.

1. **PRAVNA OSOBNOST I IMOVINA VELEUČILIŠTA**

10. članak

Veleučilište posluje samostalno, samostalno stupa u pravni promet s trećim osobama i obavlja svoju djelatnost na način uređen Odlukom o osnivanju, Zakonom, zakonskim i podzakonskim propisima koji uređuju rad Veleučilišta, ovim Statutom i drugim općim i posebnim aktima Veleučilišta.

Imovinu Veleučilišta čine sredstva pribavljena od Osnivača, školarina, donacija i iz drugih izvora financiranja, kako je to navedeno u članku 88. ovog Statuta.

Veleučilište nema za cilj stjecanje dobiti.

Ako Veleučilište u obavljanju svoje djelatnosti ostvari dobit, ona će se upotrebljavati isključivo za obavljanje i razvoj djelatnosti Veleučilišta, a o istoj odlučuje Upravno vijeće na prijedlog dekana.

Veleučilište za svoje obveze i za gubitke nastale poslovanjem odgovara cijelom svojom imovinom.

Osnivač Veleučilišta solidarno i neograničeno odgovara za obveze Veleučilišta.

11. članak

Veleučilište može, uz suglasnost Osnivača, osnovati pravnu osobu čijom se osnovnom djelatnošću ostvaruje misija Veleučilišta te se zadovoljavaju potrebe studenata i Veleučilišta.

Veleučilište ne može biti osnivač drugog visokog učilišta.

12. članak

O stjecanju, opterećivanju ili otuđivanju nekretnina i druge imovine Veleučilišta, čija je pojedinačna vrijednost manja od 13.610,00 €, bez poreza na dodanu vrijednost, odlučuje dekan samostalno.

O stjecanju, opterećenju i otuđenju nekretnina i druge imovine Veleučilišta te investicijskim radovima čija je pojedinačna vrijednost od 13.610,00 € do 40.830,00 €, bez poreza na dodanu vrijednost, odlučuje Upravno vijeće.

O stjecanju, opterećivanju ili otuđivanju nekretnina i druge imovine Veleučilišta te investicijskim radovima čija je pojedinačna vrijednost veća od 40.830,00 €, bez poreza na dodanu vrijednost, odlučuje Upravno vijeće, uz prethodnu suglasnost Osnivača.

1. **UPRAVLJANJE VELEUČILIŠTEM**

**4.1 Tijela Veleučilišta**

13. članak

Veleučilištem upravlja Upravno vijeće, dekan i Vijeće Veleučilišta.

Veleučilište može imati i druga nadzorna, stručna i savjetodavna tijela, čiji se sastav i način rada uređuje ovim Statutom, posebnim aktima donesenim temeljem ovog Statuta, a sve u skladu sa Zakonom i na njemu donesenim podzakonskim propisima.

**4.2 Upravno vijeće Veleučilišta**

**4.2.1 Sastav Upravnog vijeća Veleučilišta, imenovanje i izbor njegovih članova**

14. članak

Veleučilištem upravlja Upravno vijeće.

Upravno vijeće ima pet članova od kojih predsjednika i dva člana imenuje Osnivač, jednog člana bira Vijeće Veleučilišta prema Poslovniku o radu Vijeća Veleučilišta, a jednog člana biraju radnici Veleučilišta neposrednim i tajnim glasovanjem.

Članovi Upravnog vijeća imenuju se odnosno biraju na vrijeme od četiri godine.

Dužnost člana Upravnog vijeća nespojiva je s položajima dekana odnosno prodekana.

**4.2.2 Opoziv članova Upravnog vijeća Veleučilišta**

15. članak

Osnivač, Vijeće Veleučilišta te radnici Veleučilišta mogu razriješiti, odnosno opozvati članove koje imenuju, odnosno biraju u Upravno vijeće i prije isteka vremena na koje su imenovani, odnosno izabrani.

Postupak za razrješenje člana Upravnog vijeća kojega bira Vijeće Veleučilišta pokreće se na pisani zahtjev najmanje jedne trećine članova Vijeća Veleučilišta, a provodi se prema Poslovniku o radu Vijeća Veleučilišta.

Postupak za razrješenje člana Upravnog vijeća kojega biraju radnici Veleučilišta pokreće se na pisani zahtjev najmanje jedne trećine radnika Veleučilišta, a provodi se neposrednim i tajnim glasovanjem.

Mandat novoimenovanog, odnosno novoizabranog člana Upravnog vijeća traje do isteka mandata na koji je bio imenovan, odnosno biran raniji član.

Član Upravnog vijeća može biti razriješen dužnosti člana Upravnog vijeća i na vlastiti pisani zahtjev, slijedom čega se provodi novo imenovanje, odnosno izbor člana Upravnog vijeća.

**4.2.3 Nadležnost i zadaće Upravnog vijeća Veleučilišta**

16. članak

Upravno vijeće Veleučilišta obavlja poslove određene Zakonom i na njemu donesenim podzakonskim propisima, Zakonom o ustanovama i ovim Statutom:

* + na prijedlog dekana donosi Program rada i razvoja (strategiju, misiju i viziju) Veleučilišta, za mandatno razdoblje dekana, temeljem prethodne suglasnosti Vijeća Veleučilišta
  + na prijedlog dekana donosi Strateški trogodišnji financijski plan Veleučilišta, temeljem prethodne suglasnosti Vijeća Veleučilišta
  + na prijedlog dekana donosi godišnji financijski plan i godišnji obračun
  + nadzire izvršenje godišnjeg financijskog plana, te upravljanja financijskim sredstvima u skladu sa Zakonom i ovim Statutom
  + na prijedlog dekana donosi Statut te izmjene i dopune Statuta, uz suglasnost Vijeća Veleučilišta i Osnivača, koju od Osnivača traži Vijeće Veleučilišta
  + na prijedlog dekana odlučuje o osnivanju odjela u području Nastave, temeljem prethodne suglasnosti Vijeća Veleučilišta
  + na prijedlog dekana donosi godišnji Plan i program zapošljavanja, temeljem prethodne suglasnosti Vijeća Veleučilišta
  + brine o zakonitosti rada te racionalnoj uporabi materijalnih i kadrovskih resursa Veleučilišta
  + na prijedlog dekana donosi odluku o visini iznosa naknade troškova studija koju plaća student (školarina)
  + na prijedlog dekana donosi Odluku o načinu raspodjele i korištenja prihoda (dobiti) ostvarenih na tržištu obavljanjem vlastite djelatnosti, na prijedlog dekana, sukladno članku 10. stavku 4. ovog Statuta
  + provodi postupak izbora dekana i imenovanja prodekana te postupak razrješenja dekana i prodekana
  + imenuje vršitelja dužnosti dekana u slučaju da se dekan ne izabere u propisanom roku odnosno u slučaju razrješenja dekana
  + usvaja godišnje izvješće dekana
  + nadzire provedbu odluka dekana i Vijeća Veleučilišta
  + na prijedlog dekana odlučuje o osnivanju pravne osobe čijom se osnovnom djelatnošću ostvaruje misija Veleučilišta te se zadovoljavaju potrebe studenata i Veleučilišta, uz suglasnost Vijeća Veleučilišta i Osnivača, koju od Osnivača traži Vijeće Veleučilišta
  + potvrđuje ostale odluke dekana i Vijeća Veleučilišta određene ovim Statutom
  + donosi druge opće akte iz svoje nadležnosti, a to su:
    - Pravilnik o ustroju i sistematizaciji radnih mjesta Veleučilišta, na prijedlog dekana
    - Statut Studentskog zbora Veleučilišta, na prijedlog Studentskog zbora Veleučilišta
    - Poslovnik o radu Upravnog vijeća.

Upravno vijeće obavlja i druge poslove utvrđene Zakonom, drugim zakonskim aktima iz domene visokog obrazovanja koje ulaze u područje rada i odlučivanja Upravnog vijeća, kao i ovim Statutom.

**4.2.4 Postupak rada Upravnog vijeća Veleučilišta**

17. članak

O pitanjima iz svog djelokruga rada Upravnog vijeća članovi Upravnog vijeća odlučuju na sjednicama.

Sjednice Upravnog vijeća saziva i njima rukovodi predsjednik Upravnog vijeća.

Članovi Upravnog vijeća imenuju se odnosno biraju na vrijeme od četiri godine.

Na sjednicama Upravnog vijeća sudjeluje dekan, a u slučaju njegove spriječenosti prodekan ili osoba koju dekan ovlasti.

Dekan i glavni tajnik sudjeluju u radu Upravnog vijeća bez prava glasa.

Upravno vijeće donosi odluke javnim glasovanjem, natpolovičnom većinom glasova ukupnog broja članova, a tajno glasovanje se provodi u postupku izbora i razrješenja dekana u skladu s ovim Statutom.

Na sjednicama Upravnog vijeća vodi se zapisnik koji vodi glavni tajnik ili koordinator poslova Tajništva.

Način rada Upravnog vijeća pobliže se uređuje Poslovnikom o radu Upravnog vijeća.

18. članak

Upravno vijeće može osnivati stalna ili povremena povjerenstva i druga stručna tijela za obavljanje pojedinih poslova, proučavanje pojedinih pitanja iz svoje nadležnosti ili pripremu pojedinih akata.

Stručna tijela iz stavka 1. ovog članka osnivaju se odlukom Upravnog vijeća kojom se utvrđuje sastav tijela, zadaće, način rada i druga pitanja od značaja za njihov rad.

Članovi stalnih stručnih tijela imenuju se na vrijeme od četiri godine.

Članovi povremenih stručnih tijela imenuju se na vrijeme koje je potrebno za obavljanje određene zadaće.

**4.2.5 Naknada za rad članova Upravnog vijeća Veleučilišta**

19. članak

Predsjednik i članovi Upravnog vijeća imaju pravo na naknadu za svoj rad.

Visinu naknade iz sredstava Veleučilišta utvrđuje Upravno vijeće, na prijedlog dekana.

Potrebna sredstva za isplatu naknade planiraju se u sklopu sredstava za redovitu djelatnost Veleučilišta.

**4.3 Vijeće Veleučilišta**

**4.3.1 Sastav Vijeća Veleučilišta, imenovanje i izbor njegovih članova**

20. članak

Vijeće Veleučilišta ima do 13 (trinaest) članova, a to su:

* dekan
* prodekan
* pomoćnik dekana za Razvojno područje
* koordinator za cjeloživotno obrazovanje, suradnju u razvojnom procesu unutar Veleučilišta, nastavu i izvedbeno planiranje, te promicanje i razvoj sporta i aktivnosti zdravog načina života
* pročelnici odjela u području Nastave na Veleučilištu
* jedan predstavnik voditelja kliničke/stručne prakse svih stručnih prijediplomskih studija i stručnih diplomskih studija Veleučilišta
* tri člana iz reda nastavnika zaposlenih na Veleučilištu ili vanjskih suradnika kao naslovnih nastavnika, koje imenuje dekan, uz prethodnu suglasnost Vijeća Veleučilišta
* jedan predstavnik svih radnika Veleučilišta
* jedan predstavnik studenata, sukladno članku 23. Zakona.

Glavni tajnik Veleučilišta sudjeluje u radu Vijeća Veleučilišta bez prava glasa.

U slučaju da jedan od članova Vijeća Veleučilišta prestane obnašati tu dužnost iz bilo kojeg razloga, na njegovo mjesto bira se novi član Vijeća Veleučilišta, sukladno odredbama ovog Statuta.

Ukoliko netko od gore navedenih članova Vijeća Veleučilišta nije imenovan ili izabran iz bilo kojeg razloga, srazmjerno broju nepopunjenih mjesta umanjuje se i broj članova Vijeća Veleučilište, ali broj članova Vijeća Veleučilište ne može biti nikada manji od 9 niti veći od 13.

**4.3.2 Izbor člana Vijeća Veleučilišta iz reda osoba koji obavljaju kliničku praksu**

21. članak

Sve osobe koje su u radnom odnosu s Veleučilištem za obavljanje kliničke/stručne prakse ili s Veleučilištem, kao vanjski suradnici imaju zaključen ugovor o obavljanju kliničke/stručne prakse između sebe biraju svog predstavnika u Vijeću Veleučilišta.

Glavni tajnik poziva sve osobe koje su u radnom odnosu s Veleučilištem za obavljanje kliničke/stručne prakse ili s Veleučilištem, kao vanjski suradnici imaju zaključen ugovor o obavljanju kliničke/stručne prakse, da u roku tri dana od dana slanja poziva putem elektroničke pošte istaknu svoje kandidate za člana Vijeća Veleučilišta iz svojih redova (određujući točan dan i sat početka i završetka provođenja postupka predlaganja kandidata).

Po proteku roka za predlaganje kandidata nije moguće predlagati novog kandidata, budući da odmah po završetku postupka predlaganja kandidata, glavni tajnik utvrđuje listu predloženih kandidata.

Odmah po zaprimanju imena kandidata i utvrđivanja liste predloženih kandidata, glavni tajnik Veleučilišta poziva sve osobe koje su u radnom odnosu s Veleučilištem za obavljanje kliničke/stručne prakse ili s Veleučilištem, kao vanjski suradnici imaju zaključen ugovor o obavljanju kliničke/stručne prakse, da se u roku tri dana od dana slanja poziva na glasovanje putem elektroničke pošte, očituju o jednom od predloženih kandidata, odnosno glasaju za njegov izbor u Vijeće Veleučilišta (određujući točan dan i sat početka i završetka provođenja postupka glasovanja o predloženim kandidatima).

Član Vijeća Veleučilišta postaje kandidat koji je dobio najveći broj glasova, bez obzira na broj osoba koje su glasovale.

U slučaju da dva ili više kandidata dobiju jednaki broj glasova, postupak glasovanja se ponavlja.

**4.3.3 Izbor radnika Veleučilišta u Vijeće Veleučilišta**

22. članak

Radnici Veleučilišta biraju predstavnika radnika u Vijeće Veleučilišta samostalno, neposrednim i tajnim glasovanjem na izbornoj sjednici.

Izbornu sjednicu za izbor predstavnika radnika u Vijeću Veleučilišta saziva i njome rukovodi glavni tajnik Veleučilišta.

Kandidata koji će biti predstavnik radnika u Vijeću Veleučilišta na izbornoj sjednici može predložiti bilo tko od radnika Veleučilišta, a glasuje se o svim predloženim kandidatima.

Predstavnik radnika u Vijeću Veleučilišta je radnik koji je dobio najveći broj glasova prisutnih radnika na izbornoj sjednici, neovisno o tome koliki broj radnika se odazvao na izbornu sjednicu.

Mandat predstavnika radnika u Vijeću Veleučilišta traje četiri godine, a ista osoba može biti ponovno izabrana za predstavnika radnika u Vijeću Veleučilišta, bez ograničenja broja mandata.

Predstavnik radnika u Vijeću Veleučilišta može biti razriješen dužnosti člana Vijeća Veleučilišta i prije isteka mandata na koji je izabran.

Prijedlog za razrješenje predstavnika radnika u Vijeću Veleučilišta može dati bilo tko od radnika Veleučilišta, a postupak razrješenja se obavlja na isti način kao i izbor predstavnika radnika Veleučilišta, ako za razrješenje kandidata glasaju radnici koji čine natpolovičnu većinu prisutnih radnika na izbornoj sjednici.

Prijedlog za razrješenje predstavnika radnika u Vijeću Veleučilišta šalje se glavnom tajniku koji vodi cjelokupni postupak i sjednice gdje se imenuje ili razrješuje predstavnika radnika u Vijeću Veleučilišta.

**4.3.4 Izbor predstavnika studenata na Veleučilištu u Vijeće Veleučilišta**

23. članak

Predstavnici studenata čine najmanje 10 % ukupnog broja članova Vijeća Veleučilišta.

Predstavnike studenata u Vijeće Veleučilišta studenti biraju samostalno, sukladno Zakonu i ovom Statutu Veleučilišta te sukladno Statutu Studentskog zbora Veleučilišta.

**4.3.5 Nadležnost i zadaće Vijeća Veleučilišta**

24. članak

Vijeće Veleučilišta obavlja poslove određene Zakonom i na njemu donesenim podzakonskim propisima, Zakonom o ustanovama i ovim Statutom:

* + - * donosi odluke o nastavnim, znanstvenim i stručnim pitanjima
      * na prijedlog dekana predlaže Upravnom vijeću, ustroj novih stručnih studija ili ukidanje postojećih
      * na prijedlog dekana daje suglasnost na donošenje Statuta, njegovih izmjena i dopuna te od Osnivača Veleučilišta traži suglasnost na donošenje Statuta, njegovih izmjena i dopuna
      * na prijedlog dekana donosi dodatne kriterije za izbor na nastavna, suradnička i stručna radna mjesta
      * na prijedlog dekana provodi izbore i reizbore na nastavna, suradnička i stručna radna mjesta
      * na prijedlog dekana donosi odluku o imenovanju naslovnog suradnika i naslovnog stručnog suradnika
      * na prijedlog dekana imenuje povjerenstva za reizbor za nastavna, suradnička i stručna radna mjesta
      * na prijedlog dekana provodi izbore i reizbore naslovnih nastavnika
      * na prijedlog dekana, uz pisanu suglasnost pomoćnika dekana, prodekana ili pročelnika odjela u području Nastave, korištenje slobodne studijske godine (sabbatical)
      * na prijedlog dekana utvrđuje uvjete upisa na studij i kalendar nastave za svaku akademsku godinu
      * na prijedlog dekana utvrđuje broj upisnih mjesta na pojedinom studiju
      * predlaže Upravnom vijeću kandidate za dekana
      * predlaže Upravnom vijeću pokretanje postupka za razrješenje dekana
      * razmatra godišnje izvješće dekana, ocjenjuje i analizira rezultate nastavnog, znanstvenog i stručnog rada te rad dekana u po svim akademskim pitanjima
      * na prijedlog dekana daje prethodnu suglasnost Upravnom vijeću za osnivanje odjela u području Nastave
      * na prijedlog dekana donosi akte vezane za djelovanje sustava za osiguravanje kvalitete u visokoškolskom obrazovanju
      * donosi druge akte Veleučilišta, a to su:
* Etički kodeks Veleučilišta
* Pravilnik o studiranju
* Pravilnik o sustavu osiguravanja i unaprjeđevanju kvalitete
* Pravilnik o sadržaju i obliku svjedodžbi, diploma, potvrda i dopunskih isprava o studiju
* Pravilnik o sadržaju i načinu vođenja osobnih dosjea studenata
* Pravilnik o kriterijima i uvjetima prijenosa ECTS bodova između različitih sveučilišnih i stručnih studija
* Pravilnik o studiranju studenata ranjivih I podzakonskih skupina na Veleučilištu
* Pravilnik o ocjenjivanju studenata Veleučilišta
* Pravilnik o provedbi i ocjenjvanju stručne prakse (kliničke prakse, kliničkih vježbi)
  + Pravilnik o radu knjižnice
  + Pravilnik o izdavačkoj djelatnosti
  + Pravilnik o nagradama i priznanjima
  + Pravilnik o cjeloživotnom obrazovanju
  + Pravilnik o poslovima i nastavnom opterećenju nastavnika i suradnika Veleučilišta
  + Pravilnik o stegovnoj odgovornosti nastavnika
  + Pravilnik o stegovnoj odgovornosti studenata
  + Poslovnik o radu Vijeća Veleučilišta.

Vijeće Veleučilišta obavlja i druge poslove utvrđene Zakonom, ovim Statutom, te drugim zakonskim aktima iz domene visokog obrazovanja koje ulaze u domenu Vijeća Veleučilišta.

Dok Vijeće Veleučilišta vijeće ocjenjuje i analizira rezultate rada dekana u akademskim pitanjima Veleučilišta, dekan i prodekani Veleučilišta nemaju pravo glasa.

**4.3.6 Postupak rada Vijeća Veleučilišta**

25. članak

O pitanjima iz svoje nadležnosti Viječe Veleučilišta odlučuje na sjednicama.

Vijeće Veleučilišta pravovaljano raspravlja i odlučuje kada je sjednicama nazočno više od polovice ukupnog broja članova.

Vijeće Veleučilišta donosi odluke javnim glasovanjem, natpolovičnom većinom glasova nazočnih članova, osim kad je Zakonom ili ovim Statutom propisana kvalificirana veličina.

U slučaju podijeljenog broja glasova pri donošenju odluka presudan je glas dekana.

Na sjednicama Vijeća Veleučilišta vodi se zapisnik, koji vodi glavni tajnik ili koordinator poslova Tajništva.

Studentski predstavnici u Vijeću Veleučilišta ne sudjeluju u glasovanju u postupku izbora nastavnih, sradničkih I stručnih radna mjesta, odnosno u postupku izbora naslovnih nastavnika i nastavnih suradnika.

Način rada Vijeća Veleučilišta pobliže se uređuje Poslovnikom o radu Vijeća Veleučilišta.

26. članak

Vijeće Veleučilišta može osnivati stalna ili povremena povjerenstva i druga stručna tijela za obavljanje pojedinih poslova, proučavanje pojedinih pitanja iz svoje nadležnosti ili pripremu pojedinih akata.

Stručna tijela iz stavka 1. ovog članka osnivaju se odlukom Vijeća Veleučilišta kojom se utvrđuje sastav tijela, zadaće, način rada i druga pitanja od značaja za njihov rad.

Članovi stalnih stručnih tijela imenuju se na vrijeme od četiri godine.

Članovi povremenih stručnih tijela imenuju se na vrijeme koje je potrebno za obavljanje određene zadaće.

**4.3.7 Suspenzivni veto predstavnika studenata u Vijeću Veleučilišta**

27. članak

Studentski predstavnici u Vijeću Veleučilišta imaju pravo suspenzivnog veta pri odlučivanju o pitanjima promjene uvjeta studiranja, izmjene studijskih programa i izvedbenog plana studija, pitanjima studentskog standarda te drugim pitanjima važnim za studente koja su određena ovim Statutom.

Vijeće Veleučilišta je obvezno, nakon suspenzivnog veta, organizirati raspravu o navedenom pitanju u roku od osam (8) dana od dana održavanja sjednice Vijeća Veleučilišta na kojem je predstavnik studenta u Vijeću Veleučilišta stavio suspenzivni veto.

Nakon provedene rasprave, ponovit će se glasovanje, a za donošenje pravovaljane odluke o pitanjima koja su gore navedena i na koje studentski predstavnici imaju pravo veta, odluka će se staviti na glasovanje, a da bi bila usvojena treba ju usvojiti Vijeće Veleučilišta dvotrećinskom većinom članova Vijeće Veleučilišta koji su nazočni sjednici, uz uvjet da na sjednici Vijeće Veleučilišta postoji kvorum.

**4.4 Dekan**

**4.4.1 Prava i obveze dekana**

28. članak

Dekan je čelnik Veleučilišta.

Dekan predstavlja i zastupa Veleučilište te odgovara za zakonitost rada Veleučilišta.

Dekan ima ovlasti i obveze ravnatelja ustanove.

Dekan Veleučilišta ima sljedeće ovlasti:

* organizira rad i poslovanje Veleučilišta
* predstavlja i zastupa Veleučilište
* poduzima sve pravne radnje u ime i za račun Veleučilišta
* zastupa Veleučilište u svim postupcima pred sudovima, upravnim i drugim državnim tijelima, pravnim osobama s javnim ovlastima te drugim osobama i u svom radu ima prava i obveze ravnatelja ustanove
* predlaže Upravnom vijeću donošenje Statuta Veleučilišta, njegovih izmjena i dopuna, temeljem prethodne suglasnost Vijeća Veleučlišta i Osnivača, čiju suglasnost traži Vijeće Veleučilišta
* predlaže Upavnom vijeću osnivanje odjela u području Nastave, temeljem prethodne suglasnosti Vijeća Veleučilišta
* imenuje pročelnike odjela u području Nastave, nakon provedenog savjetovanja s članovima odjela
* predlaže Upravnom vijeću i Vijeću Veleučilišta donošenje općih akata koje donose Upravno vijeće i/ili Vijeće Veleučilišta
* predlaže Upravnom vijeću Program rada i razvoja (strategiju, misiju i viziju) za mandatno razdoblje dekana, uz suglasnost Vijeća Veleučilišta
* predlaže Upravnom vijeću godišnji financijski plan i projekciju financijskog plana za naredne dvije godine, koje slijede godini za koju se predlaže godišnji financijski plan, koji usvaja Upravno vijeće
* upravlja izvršenjem Financijskog plana Veleučilišta u skladu s ovim Zakonom i Statutom te odredbama drugih zakonskih i podzakonskih propisa
* predlaže Vijeću Veleučilišta Plan zapošljavanja u narednoj godini, koje donosi Upravno vijeće, uz suglasnost Vijeća Veleučilišta
* predlaže Upravnom vijeću donošenje odluka o visini iznosa naknade troškova studija koje plaća student (školarina i upisnina) te ostalih troškova koji proizlaze iz studija studenata na Veleučilištu
* predlaže Upravnom vijeću donošenje odluke o načinu raspodjele i korištenje prihoda ostvarenih na tržištu obavljanjem vlastite djelatnosti
* upravlja imovinom Veleučilišta uz suglasnost Upravnog vijeća i/ili suglasnost Osnivača Veleučilišta sukladno članku 12. ovog Statuta
* saziva i predsjedava sjednicama Vijeća Veleučilišta
* predlaže Vijeću Veleučilišta uvjete upisa na studij i kalendar nastave za svaku akademsku godinu,
* provodi odluke Upravnog vijeća i Vijeća Veleučilišta i osigurava pretpostavke za njihov rad
* sudjeluje u radu Zbora veleučilišta
* donosi odluke o zasnivanju ili prestanku radnog odnosa na Veleučilištu
* odlučuje o pravima radnika iz radnog odnosa na Veleučilištu u prvom stupnju
* odlučuje o zamolbama i pravima studenata na Veleučilištu u prvom stupnju
* ustrojava različita povjerenstva kao savjetodavna tijela te pojedince kao savjetnike za pojedina područja
* potpisuje diplome, dopunske isprave o studiju i druge javne isprave koje izdaje Veleučilište, kao javnopravno tijelo
* utvrđuje osnovicu za izračun bruto plaće radnika
* potpisuje ugovore koje zaključuje Veleučilište
* imenuje osobe ovlaštene za potpisivanje financijske i druge dokumentacije
* donosi opće akte čije donošenje nije u nadležnosti Upravnog vijeća ili Vijeća Veleučilišta:
  + Pravilnik o radu
  + Pravilnik o zaštiti od požara
  + Pravilnik o zaštiti na radu
  + Pravilnik o arhiviranju
  + Pravilnik o obradi i zaštiti osobnih podataka
  + Pravilnik o provedbi postupaka jednostave nabave roba usluga I radova na Veleučilištu
  + druge opće akte koji nisu u nadležnosti Upravnog vijeća ili Vijeća Veleučilišta.

Dekan obavlja i druge poslove utvrđene Zakonom, zakonskim i podzakonskim propisima, ovim Statutom i drugim općim i pojedinačnim aktima Veleučilišta.

Dekan je obvezan najmanje jednom godišnje, a i češće na njihov zahtjev, podnijeti Upravnom vijeću i Vijeću Veleučilišta godišnje izvješće o provedbi strategije razvoja Veleučilišta, izvješće o poslovanju i godišnji obračun te druga izvješća utvrđena Statutom Veleučilišta ili prema zahtjevu Upravnog vijeća ili Vijeća Veleučilišta.

29. članak

Za pitanja nastave i druga akademska pitanja dekan je odgovoran Vijeću Veleučilišta, a za zakonitost rada, financijskog poslovanja i racionalne uporabe materijalnih i kadrovskih resursa Upravnom vijeću.

**4.4.2 Spriječenost dekana u obavljanju dužnosti**

30. članak

U slučaju duže spriječenosti dekana u obavljanju dužnosti dekana (odsutnost, bolest i dr.), zamjenjuje ga prodekan za nastavu i studente ili pomoćnik dekana za razvojno područje, a ako isti nisu imenovani netko od ostalih prodekana ili osoba koju dekan ovlasti.

Dekan može u granicama svojih ovlasti pisanom punomoći ovlastiti i drugu osobu da zastupa Veleučilište u pravnom prometu, koja nije prodekan, ali je radnik Veleučilišta na puno radno vrijeme.

Neovisno o tome tko zamjenjuje dekana isti ima sve ovlasti i obavlja sve poslove dekana predviđene Zakonom i ovim Statutom, a javne isprave i ostale akte potpisuje uz oznaku „u.z.“.

U slučaju spriječenosti dekana dulje od šest mjeseci, Upravno vijeće će pokrenuti postupak izbora novog dekana.

**4.4.3 Dekanski kolegij**

31. članak

Dekan može osnovati kolegij koji nema stalni sastav, a kojeg primarno čine prodekani, pomoćnik dekana za razvojno područje, pročelnici odjela u području Nastave, glavni tajnik, voditelj studentske službe ili drugi radnici Veleučilišta.

Kolegij saziva dekan određujući sastav članova svakog pojedinog dekanskog kolegija, ovisno o potrebi i temama dekanskog kolegija, kao njegovo savjetodavno tijelo, čije odluke ne obvezuju dekana u donošenju njegovih odluka.

O radu dekanskog kolegija vodi se zapisnik koji vodi koordinator poslova Tajništva.

**4.4.4 Izbor dekana Veleučilišta**

32. članak

Postupak i uvjeti za izbor dekana Veleučilišta uređuju se ovim Statutom.

Dekana Veleučilišta bira Upravno vijeće primarno iz reda zaposlenih viših predavača, profesora stručnog studija, profesora stručnog studija u trajnom izboru ili nastavnika izabranih u znanstveno-nastavna zvanja ili u naslovna znanstveno-nastavna zvanja ili u zvanja naslovnog nastavnika (osim naslovnog nastavnika predavač), postupkom predviđenim odredbama ovog Statuta.

Ako u postupku izbora dekan ne bude izabran, izbori će se ponoviti.

Dekan Veleučilišta zasniva radni odnos u punom radnom vremenu.

Mandat dekana na Veleučilištu traje četiri godine, a ista se osoba može ponovo izabrati.

Mandat dekana u pravilu počinje početkom akademske godine odnosno 1. listopada, a ako mandat dekana nije započeo s početkom akademske godine, odnosno 1. listopada, mandat dekana traje do isteka četvrte akademske godine uključivši i onu u kojoj je započeo.

33. članak

Dekan Veleučilišta bira se na temelju javnog natječaja.

Odluku o raspisivanju javnog natječaja za izbor dekana donosi Upravno vijeće Veleučilišta i to najkasnije 6 (šest) mjeseci prije kraja mandata dekana kojem istječe mandat. Postupak izbora dekana završava najkasnije 3 (tri) mjeseca prije isteka mandata postojećem dekanu, osim u slučaju ponavljanja postupka.

Javni natječaj objavljuje se u „Narodnim novinama“, dnevnom listu i na internetskim stranicama Veleučilišta te na službenom portalu za radna mjesta Europskog istraživačkog prostora.

U natječaju za izbor dekana objavljuju se uvjeti koje mora ispunjavati kandidat, vrijeme na koje se bira, rok do kojeg se primaju prijave kandidata i rok u kojem će prijavljeni kandidati biti obaviješteni o izboru.

Rok do kojeg se primaju prijave kandidata ne može biti kraći od 30 (trideset) dana od dana objave natječaja u „Narodnim novinama”, a rok u kojem se kandidati obavještavaju o izboru ne može biti dulji od 45 (četrdesetpet) dana od dana isteka roka za podnošenje prijava.

Pristupnici na natječaj uz prijavu obvezno prilažu sljedeću dokumentaciju:

* + životopis
  + odluku o izboru u odgovarajuće znanstveno-nastavno odnosno nastavno zvanje
  + opis znanstvenog, nastavnog i stručnog rada
  + program rada za četverogodišnje mandatno razdoblje.

Upravno vijeće, na istoj sjednici na kojoj donosi odluku o raspisivanju javnog natječaja, imenuje Povjerenstvo za izbor dekana sastavljeno od tri člana.

Dva člana Povjerenstva za izbor dekana imenuje Vijeće Veleučilišta iz reda nastavnika Veleučilišta u znanstvenom, znanstveno-nastavnom ili nastavnom zvanju profesora stručnih studija, profesora stručnih studija u trajnom izboru, višeg predavača i predavača, a jednog člana imenuje Upravno vijeće iz reda svojih članova. Predsjednika Povjerenstva za izbor dekana članovi povjerenstva biraju između sebe i to iz reda članova koje predlaže Vijeće Veleučilišta.

Članovi Povjerenstva za izbor dekana ne mogu biti kandidati za izbor dekana.

Povjerenstvo za izbor dekana provjerava pravovaljanost prijava i utvrđuje jesu li pristupnici na natječaj za izbor dekana ispunili sve uvjete natječaja. Predsjednik Povjerenstva za izbor dekana podnosi Vijeću Veleučilišta pisano izvješće o prijavama pristupnika za izbor dekana i dostavlja natječajnu dokumentaciju.

34. članak

Dekan je dužan sazvati sjednicu Vijeća Veleučilišta u roku od 8 (osam) dana od dana primitka izvješća Povjerenstva za izbor dekana navedenog u prethodnom članku ovog Statuta.

Na temelju izvješća Povjerenstva za izbor dekana Vijeće Veleučilišta utvrđuje listu kandidata koji ispunjavaju uvjete za izbor dekana, koja se objavljuje na internetskoj stranici Veleučilišta kao i prijedlozi programa rada za četverogodišnje mandatno razdoblje.

U roku najkasnije 15 (petnaest) dana od dana objave liste kandidata koji ispunjavaju uvjete za izbor dekana, na internetskoj stranici Veleučilišta, dekan je dužan sazvati sjednicu Vijeća Veleučilišta te pozvati kandidate za izbor dekana koji će na sjednici Vijeća Veleučilišta javno predstaviti svoj program rada.

Nakon javnog predstavljanja programa rada kandidata za izbor dekana, Vijeće Veleučilišta će na istoj sjednici utvrditi prijedlog svog kandidata za izbor dekana.

U postupku tajnog glasovanja članovi Vijeća Veleučilišta mogu glasovati samo za jednog kandidata s liste kandidata za izbor dekana koji se bira natpolovičnom većinom glasova svih svojih članova.

Nakon provedenog tajnog glasanja Vijeće Veleučilišta utvrđuje kandidata za izbor dekana i istog predlaže Upravnom vijeću.

U slučaju da se na natječaj za izbor dekana prijavio samo jedan kandidat koji ispunjava uvjete za izbor dekana, Vijeće Veleučilišta će predložiti Upravnom vijeću tog kandidata za izbor dekana, ukoliko dobije natpolovičnu većinu glasova svih članova Vijeća Veleučilišta tajnim glasovanjem.

Ukoliko kandidat koji ispunjava uvjete za izbor dekana ne dobije natpolovičnu većinu glasova svih članova Vijeća Veleučilišta, predsjednik Povjerenstva za izbor dekana o tome će se obavijestiti Upravno vijeće koje će raspisati novi natječaj za izbor dekana.

35. članak

Sjednica Upravnog vijeća na kojoj se bira dekan saziva se u roku od najviše 40 (četrdeset) dana od isteka roka za prijavu kandidata za izbor dekana.

Dekana izabire Upravno vijeće tajnim glasovanjem, a rezultat glasovanja se zapisnički utvrđuje.

Za dekana je izabran kandidat koji je dobio natpolovičnu većinu glasova svih članova Upravnog vijeća.

U slučaju da Upravno vijeće ne izabere dekana do završetka mandata prethodnog dekana, na istoj sjednici imenovat će vršitelja dužnosti dekana iz reda nastavnika u znanstveno-nastavnom zvanju ili u nastavnom zvanju profesora stučnog studija, profesora stručnog studija u trajnom izboru ili višeg predavača do izbora novog dekana na temelju ponovljenog natječaja, a najduže na vrijeme od godine dana.

Upravno vijeće je dužno najkasnije u roku od 30 (trideset) dana od dana imenovanja vršitelja dužnosti dekana raspisati novi natječaj za izbor dekana.

O imenovanju vršitelja dužnosti dekana odlučuje Upravno vijeće javnim glasovanjem natpolovičnom većinom glasova svih članova Upravnog vijeća.

36. članak

Izabrani dekan s Veleučilištem zaključuje ugovor o radu na određeno vrijeme, na puno radno vrijeme za položajno radno mjesto dekana.

Ako osoba izabrana za dekana ima s Veleučilištem zaključen ugovor o radu na neodređeno vrijeme, za vrijeme mandata prelazi na novo položajno radno mjesto dekana s pripadajućim koeficijentom.

Nakon isteka mandata na koji je izabrana, osoba koja je obnašala dužnost dekana ima pravo povratka na radno mjesto na kojem je radila prije stupanja na dužnost dekana.

**4.4.5 Razrješenje dekana**

37. članak

Dekan može biti razriješen dužnosti prije isteka vremena na koje je biran. Dekana razrješava dužnosti Upravno vijeće.

Dekanu Veleučilišta prestaje mandat prije isteka vremena na koje je izabran:

* ostvarivanjem prava na mirovinu
* prestankom ugovora o radu
* prelaskom na drugu dužnost
* zasnivanjem radnog odnosa s drugom pravnom osobom izvan Veleučilišta.

Upravno vijeće može dekana razriješiti dužnosti ako:

* zlouporabi položaj dekana ili prekorači službene ovlasti
* obavlja službu, posao ili aktivnost koji su nespojivi s obavljanjem dužnosti dekana
* svojim ponašanjem povrijedi ugled dužnosti koju obnaša
* iz drugih opravdanih razloga.

Upravno vijeće obvezno je razriješiti dekana ako:

* ako zatraži razrješenje
* ako nastupe razlozi koji prema Zakonu, ovom Statutu ili pozitivnim propisima o radu dovode do prestanka radnog odnosa
* ako ne postupa prema Zakonu, ovom Statutu i drugim općim aktima Veleučilišta
* ako nesavjesnim ili nepravilnim radom prouzroči Veleučilištu veću štetu ili ako zanemaruje ili nesavjesno obavlja svoje dužnosti.
* izgubi sposobnost obavljanja dužnosti
* je spriječen u obavljanju dužnosti dekana dulje od 6 (šest) mjeseci
* svojim nesavjesnim ili nepravilnim radom prouzroči Veleučilištu veću štetu, ako zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavljanju djelatnosti Veleučilišta
* ako Vijeće Veleučilišta dvotrećinskom većinom glasova svih članova Vijeća Veleučilišta izglasa nepovjerenje dekanu u akademskim pitanjima
* nastanu takvi razlozi koji po posebnim propisima ili propisima kojima se uređuju radni odnosi dovedu do prestanka ugovora o radu.

Odluku o pokretanju postupka za razrješenje dekana donosi Upravno vijeće na pisani i obrazloženi zahtjev Osnivača, na zahtjev najmanje dvije trećine članova Viječa Veleučilišta ili najmanje tri člana Upravnog vijeća.

Ako Vijeće Veleučilišta natpolovičnom većinom glasova izglasa nepovjerenje dekanu u akademskim pitanjima, Vijeće Veleučilišta je obvezno Upravnom vijeću dostaviti izvješće o razlozima zbog kojih je nepovjerenje izglasano. Ako Upravno vijeće odluči odbiti prijedlog Vijeća Veleučilišta za razrješenje dekana, dekan je obvezan izraditi plan rješavanja akademskih problema koji su navedeni u izvješću Vijeća Veleučilišta, a Vijeće Veleučilišta glasuje o rezultatima provedbe plana. Ako Upravno vijeće ne usvoji plan rješavanja akademskih problema koji su navedeni u izvješću Vijeća Veleučilišta, Vijeće Veleučilišta pokreće postupak razriješenja dekana

Odluka o pokretanju postupka razrješenja sadrži činjenični opis, pravnu naznaku i dokaze koji se stavljaju na teret dekanu te se dostavlja u pisanom obliku dekanu, koji ima pravo očitovati se o istoj u pisanom obliku.

O razrješenju odlučuje Upravno vijeće tajnim glasovanjem natpolovičnom većinom glasova svih članova Upravnog vijeća, a rezultat se zapisnički evidentira.

Prije donošenja odluke o razrješenju, dekanu se mora dati mogućnost izjašnjavanja o razlozima zbog kojih se traži njegovo razrješenje.

U slučaju razrješenja dekana Upravno vijeće će na istoj sjednici imenovati vršitelja dužnosti dekana iz reda nastavnika koji ispunjavaju uvjete za izbor dekana iz članka 32. stavka 2. ovog Statuta.

Postupak izbora novog dekana pokrenut će se najkasnije u roku od 30 (trideset) dana od dana imenovanja vršitelja dužnosti.

* 1. **Prodekani**

**4.5.1 Status i izbor prodekana**

38. članak

Dekanu u radu pomažu prodekani čiji djelokrug rada određuje Upravno vijeće, na prijedlog dekana, odlukom o njihovom imenovanju.

Prodekana Veleučilišta bira Upravno vijeće, na prijedlog dekana, iz reda zaposlenih viših predavača, profesora stručnog studija, profesora stručnog studija u trajnom izboru ili nastavnika izabranih u znanstveno-nastavna zvanja ili u naslovna znanstveno-nastavna zvanja ili u zvanja naslovnog nastavnika (osim naslovnog nastavnika predavač).

Prodekani se biraju nakon završenog postupka za izbor dekana.

Za prodekane su izabrani kandidati koje je predložio dekan, koji tajnim glasovanjem dobiju natpolovičnu većinu glasova svih članova Upravnog vijeća.

U slučaju da kandidati za prodekane koje je predložio dekan ne dobiju potreban broj glasova, dekan će za jednu od narednih sjednica Upravnog vijeća predložiti nove predloženike.

Mandat prodekana jednak je mandatu dekana na čiji je prijedlog izabran, a radnopravni status prodekana po isteku mandata zavisan je radnopravnom status prodekana prije imenovanja za prodekana.

**4.5.2 Zadaće prodekana**

39. članak

Zadaće prodekana određuje dekan, a mogu biti:

* + koordinacija nastavnog rada na Veleučilištu
  + predlaže mjere za unaprjeđivanje nastavne djelatnosti na Veleučilištu
  + predlaganje dekanu raspisivanje natječaja za izbor i prijam novih nastavnika i suradnika u radni odnos
  + izrađuje raspored predavanja, raspored nastave i plan ispitnih rokova te vrši nadzor nad izvršenjem

istih

* + predlaže dekanu nastavna zaduženja za stalno zaposlene nastavnike i suradnike te vanjske

suradnike

* + sudjeluje u izradi studijskih programa stručnih studija
  + izrađuje plan i skrbi o stručnoj praksi studenata i uključivanja istih u razvojno- istraživačke i

visokostručne projekte

* + brine se o razvoju znanstvenog i stručnog rada na Veleučilištu
  + koordinira poslove oko organizacije znanstvenih i stručnih skupova, uređivačke i izdavačke

djelatnosti Veleučilišta

* + razvija međunarodne projekte i programe
  + predlaže dekanu nabavu računalne i druge opreme potrebne za istraživačku djelatnost
  + predlaže i brine se o suradnji Veleučilšta s drugim znanstvenim ustanovama, stručnim udrugama i

tvrtkama u cilju ostvarivanja znanstveno-istraživačkog rada i pružanja usluga

* + poduzima aktivnosti na uspostavljanju suradnje s fakultetima i drugim visokoškolskim

ustanovama u zemlji i inozemstvu

* + osigurava uvjete za stručne i znanstvene kontakte u cilju razmjene znanstveno-nastavnih kadrova

i studenata

* + brine o operacionalizaciji ugovora o suradnji
  + koordinira izradu plana stručnog razvoja zaposlenika Veleučilišta
  + obavlja i druge poslove po nalogu dekana.

**4.5.3 Razrješenje prodekana**

40. članak

Prodekan može biti razriješen dužnosti i prije isteka mandata na koji je izabran iz istih razloga iz kojih može biti razriješen i dekan u skladu s odredbama ovog Statuta o razrješenju dekana.

Prijedlog za razrješenje prodekana podnosi dekan.

Odluka o pokretanju postupka mora sadržavati činjenični opis, pravnu naznaku i dokaze koji se stavljaju na teret prodekanu te se navedena odluka dostavlja u pisanom obliku prodekanu.

Prije donošenja odluke o razrješenju prodekanu se mora dati mogućnost izjašnjavanja o razlozima zbog kojih se traži njegovo razrješenje.

Prodekan je razriješen dužnosti ako se o prijedlogu dekana za razrješenje tajnim glasovanjem izjasni natpolovična većina svih članova Upravnog vijeća.

Upravno vijeće može istovremeno s donošenjem odluke o razrješenju prodekana imenovati novog prodekana na prijedlog dekana.

1. **UNUTARNJE USTROJSTVO VELEUČILIŠTA**

41. članak

Unutarnje ustrojstvo Veleučilišta detaljno je propisano Pravilnikom o ustroju i sistematizaciji radnih mjesta Veleučilišta.

**5.1 Prvi nivo ustroja**

42. članak

Na vrhu piramidalnog lanca ustroja Veleučilišta nalazi se dekan kao osoba koja rukovodi poslovanjem Veleučilišta i odgovorna je za njeno poslovanje.

**5.2 Drugi nivo ustroja**

43. članak

Drugi nivo ustroja, neposredno podređene dekanu su sljedeća područja:

* NASTAVA
* STUDENTSKA SLUŽBA
* TAJNIŠTVO
* RAZVOJNO PODRUČJE.

Detaljan opis poslova koji se obavljaju unutar prethodno navedena četiri područja opisan je Pravilnikom o ustroju i sistematizaciji radnih mjesta Veleučilišta

* 1. **Treći nivo ustroja**

44. članak

Treći nivo ustroja čine odjeli, kao ustojvene jedinice unutar pojedinog područja.

Slijedom navedenog u području Nastave djeluju:

* Odjel Fizioterapija
* Odjel Sestrinstvo.

U Studentskoj službi djeluju:

* Odjel studentskih poslova
* Odjel knjižnice, arhive i izdavaštva.

U Tajništvu djeluju:

* Odjel pravnih, kadrovskih, administrativnih i općih tehničkih poslova
* Odjel finacijsko-računovodstvenih poslova i poslova kontrolinga.

Detaljan opis poslova koji se obavljaju unutar prethodno navedenih odjela opisan je Pravilnikom o ustroju i sistematizaciji radnih mjesta Veleučilišta.

**5.4 Četvrti nivo ustroja**

45. članak

Četvrti nivo ustroja u okviru područja Nastave, unutar Odjela Fizioterapija te Odjela Sestrinstvo, čine katedre koje objedinjavaju grupe predmeta unutar pojedinog Odjela.

Detaljan opis poslova koji se obavljaju unutar prethodno navedenih odjela opisan je Pravilnikom o ustroju i sistematizaciji radnih mjesta Veleučilišta.

**5.5 Nastavne ustrojvene jedinice**

46. članak

Radi obavljanja nastavne, visokoobrazovne te znanstvene djelatnosti na Veleučilištu su ustrojeni odjeli (treći nivo ustroja Veleučilišta) i katedre (četvrti nivo ustroja Veleučilišta).

47. članak

Odjeli su ustrojstvene jedinice Veleučilišta koje sudjeluju u izvođenju stručnih studija te organiziraju i izvode nastavni, stručni i primijenjeni znanstveni rad u svom znanstvenom području.

Odjel se osniva po kriteriju logične povezanosti znanstvenih i stručnih područlja, odnosno to je ustrojbeni oblik nastavnog, stručnog i primijenjenog znanstvenog rada Veleučilišta, određen po kriteriju logične povezanosti i srodnosti djelatnog procesa koji se u njemu obavlja te srodnosti uvjeta rada njegovih djelatnika.

Djelokrug odjela Veleučilišta u području Nastave kao ustrojbene jedinice čini:

* + - predlaganje Vijeću Veleučilišta programe studija te izmjene i dopune studijskih programa
    - rasprava o nastavnim, stručnim i znanstvenim pitanjima studija koji se na njima izvode
    - obavljanje znanstveno istraživačke djelatnosti
    - razvijanje nastavnih predmeta objedinjenih u odjel
    - primjena rezultata stručnih i znanstvenih postignuća u nastavi
    - izrada znanstvenih i stručnih projekata, studija, analiza i ispitivanja
    - praćenje i ažuriranje studijskih programa
    - predlaganje izvedbenog plana studija
    - predlaganje stručnog usavršavanja nastavnika i suradnika
    - briga o racionalnom korištenju materijalnih i drugih sredstava koja su mu stavljena na raspolaganje.

48. članak

Katedre se osnivaju za jedan ili više srodnih kolegija (predmeta).

Katedra obuhvaća srodne nastavne predmete (kolegije) znanstvenih polja, odnosno grana koje ne obuhvaćaju odjeli.

Članovi katedre su nastavnici i suradnici koji izvode nastavu, odnosno sudjeluju u izvođenju nastave iz istog odnosno srodnih kolegija (predmeta).

1. **RADNICI VELEUČILIŠTA**

49. članak

Radnici Veleučilišta su nastavnici i suradnici koji izvode ili sudjeluju u izvođenju nastave i ostali radnici, odnosno nenastavno osoblje koje obavlja poslove iz djelatnosti Veleučilišta, koji imaju zaključen ugovor o radu s Veleučilištem na puno ili nepuno radno vrijeme, neodređeno ili određeno radno vrijeme.

Status radnika iz stavka 1. ovog članka uređen je općim propisima o radu, ako Zakonom ili ovim Statutom nije drugačije određeno.

1. **NASTAVNICI I SURADNICI**

**7.1 Zaposlenici Veleučilišta u nastavi ili izvođenju stručne ili kliničke prakse**

50. članak

Zaposlenici Veleučilišta u nastavi su nastavnici, suradnici i stručni suradnici koji izvode ili sudjeluju u izvođenju nastave, stručne ili kliničke prakse.

Nastavna radna mjesta su predavač (pred.), viši predavač (v. pred.), profesor stručnog studija i profesor stručkog studija u trajnom izboru (prof. struč. stud.).

Suradničko radno mjesto na Veleučilištu je asistent.

Stručno radno mjesto na Veleučilištu je stručni suradnik.

Na Veleučilištu nema radnih mjesta koja odgovaraju znanstveno-nastavnim zvanjima, ali nastavu mogu izvoditi nastavnici izabrani u naslovna znanstveno-nastavna zvanja, bilo na fakultetu ili sveučilištu ili u naslovnoog nastavnika na fakultetu ili na sveučilištu.

**7.2 Vanjski nastavnici i suradnici Veleučilišta u nastavi ili izvođenju stručne ili kliničke prakse**

51. članak

Veleučilište može za izvođenje nastave, stručne ili kliničke prakse angažirati naslovnog nastavnika, osobu u naslovnom znanstveno-nastavnom zvanju, odnosno naslovnog suradnika i naslovnog stručnog suradnika te s istim potpisuje poseban ugovor o obavljanju poslova naslovnog nastavnika, naslovnog suradnika odnosno naslovog stručnog suradnika.

Naslovni nastavnik, odnosno naslovni suradnik je osoba koja nije u radnom odnosu s Veleučilištem, ali ispunjava kriterije za izbor na znanstveno-nastavno, nastavno i suradničko radno mjesto.

Naslovni nastavnik, odnosno naslovni suradnik bira se u skladu s odredbama članaka 40. i 43. Zakona i odredbama ovog Statuta, pri čemu se za izbor naslovnog nastavnika osobe u naslovnom znanstveno-nastavnom zvanju ili naslovnog znanstvenika, naslovnog suradnika i naslovog stručnog suradnika ne raspisuje javni natječaj.

Naslovni nastavnik ispred kratice iz članka 38. Zakona treba istaknuti riječ »naslovni« odnosno naslovni predavač (naslovni pred.), naslovni viši predavač (naslovni v. pred.), naslovni profesor stručnog studija i naslovni profesor stručnog studija u trajnom izboru (naslovni prof. struč. stud.).

Odluku o imenovanju naslovnog suradnika i naslovnog stručnog suradnika donosi Vijeće Veleučilišta, temeljem prijedloga dekana, koji odluku donosi na preporuku pročelnika Odjela Fizioterapija ili Odjela Sestrinstvo.

**7.3 Uvjeti za izbor u nastavna, suradnička i stručna radna mjesta**

52. članak

Nastavnici na Veleučilištu zapošljavaju se na nastavna radna mjesta.

Nastavu na Veleučilištu mogu izvoditi i nastavnici izabrani na znanstveno-nastavna radna mjesta (fakultet ili sveučilište) ili u naslovna znanstveno-nastavna zvanja.

Suradnici na Veleučilištu zapošljavaju se na suradnička radna mjesta.

Na stručna radna mjesta mogu se zaposliti osobe koje obavljaju nastavu koja ne zahtijeva znanstveni pristup.

53. članak

Na nastavno radno mjesto na Veleučilištu može se zaposliti osoba koja ima odgovarajući stupanj obrazovanja u znanstvenom području i polju, koja ispunjava Nacionalne kriterije za izbor na nastavno radno mjesto na veleučilištu, koje donosi Zbor veleučilišta.

Na nastavno radno mjesto predavača, odnosno višeg predavača te na suradničko radno mjesto i stručno radno mjesto na Veleučilištu može se zaposliti osoba koja je završila sveučilišni ili stručni diplomski studij u znanstvenom području i polju i/ili ima radove koji je kvalificiraju za određeno radno mjesto sukladno Nacionalnim kriterijima za izbor na nastavna radna mjesta na veleučilištu.

Na nastavno radno mjesto profesora stručnog studija, odnosno profesora stručnog studija u trajnom izboru može se zaposliti osoba koja je stekla akademski stupanj doktora znanosti u znanstvenom području i polju.

Na suradničko radno mjesto asistenta bira se osoba iz reda posebno uspješnih studenata ili suradnika, a kriterije odabira na suradničko radno mjesto asistenta uređuje Veleučilište.

**7.4 Postupak izbora u nastavna, suradnička i stručna radna mjesta**

54. članak

Postupak izbora u nastavna i suradnička radna mjesta provodi Vijeće Veleučilišta na temelju javnog natječaja, sukladno odredbama Zakona i ovog Statuta.

Odluku o raspisivanju javnog natječaja iz stavka 1. ovoga članka donosi Vijeće Veleučilišta, a sastavni dio odluke o raspisivanju javnog natječaja čini odluka o imenovanju stručnog povjerenstva.

Stručno povjerenstvo iz stavka 2. ovoga članka sastoji se od najmanje tri člana zaposlena na radnom mjestu više ili iste hijerarhijske razine u odnosu na radno mjesto za koje se provodi izbor (ili izabrani u naslovna nastavna i naslovna znanstveno-nastavna zvanja., Najmanje jedan član stručnog povjerenstva mora biti zaposlen na visokom učilištu ili znanstvenom institutu različitom od onoga za koje se provodi izbor.

Javni natječaj za izbor nastavnika i suradnika na slobodno radno mjesto objavljuje se u »Narodnim novinama« i na mrežnim stranicama Veleučilišta na hrvatskom jeziku te na službenom internetskom portalu za radna mjesta europskog istraživačkog prostora na engleskom jeziku. Rok za prijavu na javni natječaj ne smije biti kraći od 30 (trideset) dana od dana raspisivanja natječaja u »Narodnim novinama«.

Prijave na natječaj i dokazi o ispunjavanju kriterija podnose se u elektroničkom obliku.

Stručno povjerenstvo iz stavka 2. ovoga članka ocjenjuje ispunjavaju li kandidati prijavljeni na natječaj zakonske kriterije. Nacionalne kriterije za izbor na nastavna radna mjesta na Veleučilištu i dodatne kriterije te obrazloženim mišljenjem u pisanom obliku, koje sadrži ocjenu svih prijavljenih kandidata, predlaže Vijeću Veleučilišta najboljeg kandidata, najkasnije u roku od 30 (trideset) dana od dana isteka roka za prijavu na natječaj.

Vijeće Veleučilišta donosi odluku o usvajanju ili odbijanju mišljenja Stručnog povjerenstva u roku od 30 (trideset) dana od dana zaprimanja mišljenja iz prethodnog stavka ovog članka. Odluka o odbijanju mišljenja stručnog povjerenstva mora biti obrazložena.

Odluku kojom se usvaja mišljenje stručnog povjerenstva Vijeće Veleučilišta dostavlja nadležnom Matičnom povjerenstvu, najkasnije u roku od osam dana od dana usvajanja mišljenja, osim u slučaju izbora na suradničko radno mjesto Ili izbora u naslovna nastavna zvanja.

Nadležno Matično povjerenstvo odlukom utvrđuje ispunjava li predloženi kandidat Nacionalne kriterije za izbor na nastavna i suradnička radna mjesta na Veleučilištu, najkasnije u roku od 60 (šezdeset) dana od dostave odluke.

Ako nadležno matično povjerenstvo ne donese odluku iz stavka 9. ovoga članka u propisanom roku, smatra se da kandidat ispunjava Nacionalne kriterije za izbor na nastavna i suradnička radna mjesta na Veleučilištu.

Nakon dostave odluke iz stavka 9. ovoga članka, odnosno nastupom pretpostavke iz stavka 10. ovoga članka Veleučilište s izabranim kandidatom sklapa ugovor o radu. U slučaju izbora suradnika na slobodno radno mjesto nakon donošenja odluke o usvajanju mišljenja stručnog povjerenstva iz stavka 2. ovoga članka Veleučilište s izabranim kandidatom sklapa ugovor o radu.

S osobama izabranima na radna mjesta nastavnika ili suradnika zaključuje se ugovor o radu na neodređeno vrijeme, s obvezom provođenja reizbora ili izbora na više radno mjesto.

**7.5 Trajanje izbora i reizbor na radno mjesto nastavnka i znanstvenika**

55. članak

Izbor nastavnika, odnosno znanstvenika na radno mjesto provodi se na pet godina.

Nakon isteka roka iz stavka 1. ovoga članka nastavnik reizabire se na postojeće radno mjesto ili se izabire na više radno mjesto u skladu s odredbama Zakona.

Izborom nastavnika, profesora stručnog studija u trajnom izboru okončan je postupak napredovanja odnosno reizbora.

56. članak

Postupak reizbora pokreće se protekom pet godina od posljednjeg izbora odnosno reizbora, a treba biti okončan najkasnije u roku od šest mjeseci od dana pokretanja postupka. Postupak reizbora pokreće se ako nastavnik, odnosno znanstvenik nije, prije isteka roka na koji je izabran, odnosno reizabran, podnio zahtjev za izbor na više radno mjesto.

Reizbor nastavnika, odnosno znanstvenika provodi se prema postupku propisanom ovim Zakonom za izbor nastavnika na više radno mjesto.

Nastavnik se reizabire na postojeće radno mjesto ako je od posljednjeg izbora, odnosno reizbora ispunio polovinu Nacionalnih kriterija za izbor na nastavna radna mjesta na veleučilištu i dodatnih kriterija za izbor na više radno mjesto.

Reizbor nastavnika na radno mjesto provodi se na pet godina.

Nastavniku koji nije reizabran na postojeće radno mjesto prestaje radni odnos u skladu sa zakonom koji uređuje radne odnose.

57. članak

Nastavnik koji smatra da ispunjava kriterije za izbor na više radno mjesto obvezan je podnijeti zahtjev Vijeću

Veleučilišta za izbor na više radno mjesto prije isteka roka na koji je izabran odnosno reizabran.

Postupak izbora na više radno mjesto pokreće se odlukom Vijeća veleučilišta po isteku roka na koji je nastavnik izabran, odnosno reizabran. Sastavni dio odluke o pokretanju postupka izbora nastavnika na više radno mjesto čini odluka o imenovanju stručnog povjerenstva.

Stručno povjerenstvo iz stavka 2. ovoga članka sastoji se od najmanje tri člana zaposlena na radnom mjestu više ili iste hijerarhijske razine u odnosu na radno mjesto za koje se provodi izbor u istom znanstvenom području i polju. Najmanje jedan član stručnog povjerenstva mora biti zaposlen na visokom učilištu ili znanstvenom institutu različitom od onoga na kojem se provodi izbor.

Nastavnik je obvezan dostaviti dokaze o ispunjavanju kriterija za izbor na više radno mjesto u elektroničkom obliku, najkasnije u roku od 15 (petnaest) dana od pokretanja postupka izbora. U postupku izbora na više radno mjesto nastavnik dostavlja dokaze o postignućima ostvarenim nakon posljednjeg izbora, odnosno reizbora.

Stručno povjerenstvo iz stavka 2. ovoga članka ocjenjuje ispunjava li nastavnik, odnosno znanstvenik zakonske kriterije Nacionalnih kriterija za izbor na nastavna radna mjesta na veleučilištu i dodatne kriterije te podnosi Vijeću Veleučilišta obrazloženo mišljenje u pisanom obliku o ispunjavanju kriterija za izbor na više radno mjesto najkasnije u roku od 30 (trideset) dana od dana zaprimanja dokaza o ispunjavanju kriterija.

Vijeće Veleučilišta donosi odluku o usvajanju ili odbijanju mišljenja stručnog povjerenstva u roku od 30 (trideset) dana od dana zaprimanja ovoga mišljenja. Odluka o odbijanju mišljenja stručnog povjerenstva mora biti obrazložena.

Odluku kojom se utvrđuje kako nastavnik ispunjava kriterije za izbor na više radno mjesto Veleučilište dostavlja nadležnom matičnom povjerenstvu u roku od 8 (osam) dana od dana usvajanja mišljenja.

Nadležno matično povjerenstvo odlukom utvrđuje ispunjava li nastavnik Nacionalne kriterije za izbor na nastavna radna mjesta na veleučilištu najkasnije u roku od 60 (šezdeset) dana od dostave odluke.

Ako nadležno matično povjerenstvo ne donese odluku iz prethodnog stavka ovoga članka u propisanom roku, smatra se da kandidat ispunjava Nacionalne kriterije za izbor na nastavna radna mjesta na veleučilištu.

Nakon dostave odluke Veleučilištu iz prethodnog stavka ovog članka odnosno nastupom pretpostavke iz prethodnog stavka ovoga članka Veleučilište s izabranim kandidatom sklapa aneks ugovora o radu.

Ako se u postupku izbora na više radno mjesto utvrdi kako nastavnik ne ispunjava kriterije za izbor na više radno mjesto, najkasnije u roku od 30 (trideset) dana pokreće se postupak reizbora na radno mjesto.

Istovjetni postupak provodi se i za naslovne nastavnike.

**7.6 Suradnička radna mjesta**

58. članak

Asistent se zapošljava na Veleučilištu temelju ugovora o radu na određeno vrijeme u trajanju od šest godina.

Uvjeti za izbor u suradničko zvanje asistenta su:

* + završen diplomski sveučilišni studij ili specijalistički diplomski stručni studij, sukladno Zakonu ili istovrijedni studij prema prijašnjem zakonu iz odgovarajućeg znanstvenog polja za koje se pristupnik bira,
  + da je iz reda najuspješnijih studenata i koji je ostvario najbolji rezultat u postupku testiranja kandidata.

Suradnik (asistent) ima pravo i obvezu:

* sudjelovati u izvođenju nastave, obavljanju znanstvene djelatnosti
* sudjelovati na znanstvenim skupovima i konferencijama
* sudjelovati u projektnim i drugim aktivnostima Veleučilišta
* podnositi institucijskom mentoru izvješće o radu najmanje jednom godišnje
* obavljati druge poslove po nalogu mentora i dekana Veleučilišta.

Osoba se može izabrati i u suradničko zvanje asistenta, i bez namjere sklapanja ugovora o radu (naslovno zvanje), s time da se i na nju primjenjuju uvjeti iz ovoga članka.

59. članak

Suradniku (asistentu) se imenuje mentor iz reda nastavnika kojeg imenuje Vijeće Veleučilišta.

Veleučilište ocjenjuje rad suradnika najmanje jednom godišnje.

O ocjeni suradnika Vijeće Veleučilšta odlučuje se rješenjem. Ocjenu suradnika donosi Vijeće Veleučilišta nakon izvješća menora.

Protiv ovoga rješenja nije dopuštena žalba, ali može se pokrenuti upravni spor.

Suradniku koji je negativno ocijenjen dvije godine uzastopno, danom izvršnosti rješenja prestaje radni odnos u skladu sa zakonom koji uređuje radne odnose.

**7.7 Stegovna odgovornost nastavnika**

60. članak

Nastavnik ili suradnik zaposlen na Veleučilištu stegovno odgovara za povrede svojih radnih obveza te za narušavanje ugleda Veleučilišta.

Vijeće Veleučilišta donosi pravilnik o stegovnoj odgovornosti kojim se utvrđuje sastav stegovnog povjerenstva, stegovna djela, stegovne sankcije i stegovni postupak.

Stegovna odgovornost utvrđena u stegovnom postupku kao posljedicu može imati otkaz ugovora o radu.

Nastavnik ili suradnik Veleučilišta može stegovno odgovarati samo za djelo koje je u vrijeme počinjenja prema pravilniku o stegovnoj odgovornosti iz stavka 2. ovoga članka bilo propisano kao stegovno djelo i za koje je bila propisana stegovna sankcija.

**7.8 Zamjena privremeno nenazočnog radnika**

61. članak

U slučaju privremene nenazočnosti nastavnika ili suradnika Veleučilište može sklopiti ugovor o radu na određeno vrijeme, bez provedbe javnog natječaja, s osobom koja zamjenjuje privremeno nenazočnog radnika najdulje na šest mjeseci.

Vijeće Veleučilišta, na prijedlog dekana, bira stručno povjerenstvo koje se sastoji od najmanje tri člana zaposlena na radnome mjestu više ili iste hijerarhijske razine u odnosu na radno mjesto na koje se zapošljava osoba koja zamjenjuje privremeno nenazočnog radnika, u istom znanstvenom području i polju, koje svojim mišljenjem u pisanom obliku utvrđuje ispunjavanja li kandidat kriterije za predmetno radno mjesto.

Vijeće Veleučilišta donosi odluku o usvajanju ili odbijanju mišljenja stručnog povjerenstva iz stavka 2. ovoga članka.

Na radnika koji zamjenjuje privremeno nenazočnog suradnika ne primjenjuje se pravo i obveza upisa i pohađanja doktorskog studija.

**7.9 Etička odgovornost nastavnika, suradnika i stručnog suradnika**

62. članak

Veleučilište osniva etičko povjerenstvo radi promicanja i zaštite etičkih načela u nastavnoj, znanstvenoj djelatnosti, stručnom radu, međusobnim odnosima i javnom istupanju nastavnika, znanstvenika, suradnika i drugih radnika Veleučilišta, kao i vanjskih suradnika Veleučilišta dok isti obavljaju poslove za Veleučilište.

Etički kodeks donosi Vijeće Veleučilišta, na prijedlog dekana. Etičkim kodeksom utvrđuju se etičke povrede te postupak sprječavanja i sankcioniranja neetičkog postupanja.

Odluka etičkog povjerenstva o kršenju etičkog kodeksa dostavlja se dekanu Veleučilišta koji je dužan postupiti u skladu s pravilnikom o stegovnoj odgovornosti.

Nacionalno vijeće donosi smjernice kojim utvrđuje minimalna etička načela. Minimalna etička načela čine sastavni dio etičkog kodeksa Veleučilišta.

**7.10 Slobodna nastavna godina**

63. članak

Vijeće Veleučilišta na prijedlog pročelnika, pomoćnika dekana za razvojno područje, prodekana ili dekana Veleučilišta, može odlukom odobriti osobi izabranoj na nastavno radno mjesto plaćenu slobodnu studijsku godinu (sabbatical) radi stručnog znanstvenog rada.

Veleučilište je obvezno u tom razdoblju organizirati redovito obavljanje nastave i drugih obveza nastavnika kojemu je odobrena plaćena slobodna studijska godina.

1. **STRUČNI STUDIJI NA VELEUČILIŠTU**

**8.1 Vrste studija**

63. članak

Na Veleučilištu se izvode:

* stručni prijediplomski studiji
* stručni diplomski studiji

a temeljem propisa, nakon zakonom i podzakonskim propisima provedenog akreditacijskog postupka, kojim se odobrava izvođenjeg pojedinog studija mogu se obavljati:

* stručni kratki studiji
* združeni studiji.

Na Veleučilištu su ustrojeni i provode se stručni studiji u znanstvenom području Biomedicina i zdravstvo, znanstveno polje Kliničke medicinske znanosti.

Na Veleučilištu se mogu ustrojiti i stručni prijediplomski studiji i stručni diplomski studiji u drugom znanstvenom području, znanstvenom polju i znanstvenoj grani, temeljem zakona i podzakonskih propisa te provedenog akreditacijskog postupka, kojim se odobrava izvođenjeg pojedinog studija.

**8.1.1 Stručni prijediplomski studij**

64. članak

Stručni prijediplomski studij osposobljava studenta za zapošljavanje na određenim stručnim poslovima, studentima pruža primjerenu razinu znanja i vještina koje omogućuju obavljanje stručnih zanimanja te ih priprema za nastavak studija na stručnoj diplomskoj razini.

Stručni prijediplomski studiji na Veleučilištu traju 3 (tri) godine i njegovim se završetkom stječe najmanje 180 ECTS bodova.

Veleučilište utvrđuje postupak upisa na stručni prijedipolmski studij tako da jamči ravnopravnost svih pristupnika.

Stručni prijediplomski studij može upisati osoba koja je završila odgovarajući program srednjoškolskog obrazovanja u trajanju od najmanje 4 (četiri) godine, položila državnu maturu, osim onih kandidata koji su završili srednjoškolsko obrazovanje do 2010. godine te isti nisu bili obveznici polaganja državne mature i koji su stekli pravo upisa temeljem objavljenog natječaja za upis.

Upis na stručni prijediplomski studij Veleučilište provodi na temelju javnog natječaja objavljenog na mrežnim stranicama Veleučilišta najkasnije 1. svibnja tekuće godine.

Javni natječaj sadrži broj upisnih mjesta, uvjete upisa, rok za prijavu na natječaj te podatke o postupku upisa i ispravama potrebnim za upis.

Uvjete upisa na stručni prijediplomski studij odlukom utvrđuje Vijeće Veleučilišta.

Stručni prijediplomski studij završava polaganjem ispita, izvršenjem drugih studijskih obveza te izradom i obranom završnog rada ili polaganjem završnog ispita. Veleučilište je dužno objaviti završni rad u roku od 30 (trideset) dana od dana obrane na nacionalnom repozitoriju, odnosno repozitoriju Veleučilišta.

**8.1.2 Stručni diplomski studij**

65. članak

Stručni diplomski studij osposobljava studenta za zapošljavanje na određenim poslovima koji zahtijevaju specijalistička znanja, vještine i kompetencije.

Stručni diplomski studij koji student upisuje nakon trogodišnjeg stručnog prijediplomskog studija traje dvije godine te se njegovim završetkom stječe najmanje 120 ECTS bodova.

Veleučilište utvrđuje postupak upisa na stručni diplomski studij tako da jamči ravnopravnost svih pristupnika.

Stručni diplomski studij može upisati osoba koja je završila odgovarajući stručni ili sveučilišni prijediplomski studij i koja je stekla pravo upisa temeljem objavljenog natječaja za upis.

Upis na stručni diplomski studij Veleučilište provodi na temelju javnog natječaja objavljenog na mrežnim stranicama Veleučilišt najkasnije 1. svibnja tekuće godine.

Javni natječaj sadrži broj upisnih mjesta, uvjete upisa, rok za prijavu na natječaj te podatke o postupku upisa i ispravama potrebnim za upis.

Uvjete upisa na stručni diplomski studij odlukom utvrđuje Vijeće Veleučilišta.

Stručni diplomski studij završava polaganjem ispita, izvršenjem drugih studijskih obveza te izradom i obranom diplomskog rada ili polaganjem diplomskog ispita. Veleučilište je dužno objaviti diplomski rad u roku od 30 (trideset) dana od dana obrane na nacionalnom repozitoriju, odnosno repozitoriju Veleučilišta.

**8.2 Cjeloživotno učenje**

66. članak

Veleučilište može ustrojiti programe stručnog usavršavanja za potrebe cjeloživotnog učenja kojima se stječu kompetencije usklađene sa standardom zanimanja ili skupom kompetencija i standardom kvalifikacije ili skupom ishoda učenja iz Registra Hrvatskog kvalifikacijskog okvira te razlikovne obveze studenata za potrebe promjene studija, odnosno upisa na studij, dovršetka ranije započetog studija i priznavanja kompetencija stečenih izvan studija, a koje su uvjet za upis na studij.

Program stručnog usavršavanja za potrebe cjeloživotnog učenja ne smatra se studijem, a može se financirati putem vaučera u svrhu pristupa tržištu rada.

67. članak

Nakon završenog programa stručnog usavršavanja kroz sustav cjeloživotnog učenja Veleučilište polazniku izdaje potvrdu koja sadrži opis obveza polaznika, a ako se opterećenje u sklopu programa mjeri ECTS bodovima, sadrži i ECTS bodove.

Veleučilište općim aktom uređuje načine i oblike provođenja aktivnosti koje se temelje na načelima cjeloživotnog učenja, uključujući načine i postupke utvrđivanja razlikovnih obveza studenata za potrebe promjene studijskog programa i/ili upisa na studij, dovršetka ranije započetog studija i priznavanja kompetencija stečenih izvan studijskog programa, a koje su uvjet za sudjelovanje na studiju.

Veleučilište općim aktom uređuje status studenata na razlikovnim obvezama, polaznika obrazovnih programa koji se ne smatraju studijem i sudionika u aktivnostima kojima se promoviraju načela cjeloživotnog učenja.

Svi programi i postupci iz ovoga članka sastavni su dio unutarnjeg sustava osiguravanja i unaprjeđivanja kvalitete te na odgovarajući način podliježu postupcima vanjskog osiguravanja i unaprjeđivanja kvalitete.

68. članak

Vijeće Veleučilišta donosi poseban akt kojim uređuje sustav provedbe stručnog obrazovanja kroz cjeloživotno obrazovanje uključujući i programe stručnog obrazovanja i usavršavanja kroz sustav cjeloživotnog učenja.

**8.3 Način izvođenja studija**

69. članak

Studiji se ustrojavaju prema studijskom programu i izvedbenom planu koje dekanu predlaže prodekan ili pročelnik odjela.

Pravilnikom o studiranju na Veleučilištu, koji donosi Vijeće Veleučilišta, pobliže se uređuju pravila o ispitima (pisani, usmeni, praktični dio ispita, sustav preduvjeta i sl.), prigovoru na ocjene, postupku ponavljanja ispita, sadržaj, oblik i način vođenja isprava o ispitima, osiguranje javnosti na ispitima, pravo uvida u ispitne rezultate te po potrebi i druga pitanja vezana uz studiranje studenata na stručnim studijima Veleučilišta.

Studentima se može imenovati mentor koji im pomaže u studiju te prati njihov rad i postignuća.

**8.3.1 Studijski program**

70. članak

Studijskim programom utvrđuju se:

* stručni ili akademski naziv ili akademski stupanj koji se stječe završetkom studija
* usklađenost studijskog programa s pripadajućom kvalifikacijom u Registru Hrvatskog kvalifikacijskog okvira, ako je ona upisana u Registar Hrvatskog kvalifikacijskog okvira
* uvjeti upisa na studij, uvjeti upisa u idući semestar, trimestar ili studijsku godinu te uvjeti upisa drugih studijskih obveza
* popis obveznih i izbornih kolegija s naznakom ECTS opterećenja, oblika izvođenja nastave, sadržaja kolegija, planiranih ishoda učenja i nositelja kolegija
* predviđeni ishodi učenja koji se stječu završetkom studija
* broj upisnih mjesta na studiju
* ustroj i oblik izvođenja nastave
* način provjere stečenih ishoda učenja za svaki kolegij, odnosno drugu studijsku obvezu i
* način završetka studija.

Studijskim programom jasno se određuju i osiguravaju odrednice studijskog programa u okviru osiguravanja kvalitete u visokom obrazovanju i znanosti.

Stručna, klinička i ljetna praksa obvezna je za sve studente i dio je studijskog programa, a provodi se na institucijama s kojima Veleučilište ima uspostavljenju poslovnu suradnju.

**8.3.2 Izvedba studija**

71. članak

Studij se izvodi prema izvedbenom planu studija.

Izvedbenim planom studija definira se ustroj i način izvođenja studija u punoj, odnosno prilagođenoj nastavnoj satnici.

Izvedbeni plan studija donosi Vijeće Veleučilišta prije početka akademske godine.

Izvedbenim planom studija utvrđuju se:

* popis obveznih i izbornih kolegija s naznačenim nastavnicima i suradnicima
* oblici nastave
* jezik izvođenja nastave
* mjesta izvođenja nastave
* početak i završetak te satnica izvođenja nastave
* način polaganja ispita i ostvarivanja studijskih obveza
* ispitni rokovi
* popis ispitne literature
* ostale važne obavijesti o izvođenju nastave.

Izvedbeni plan studija, satnica, raspored polaganja ispitnih rokova i druge informacije nužne za pohađanje nastave i polaganje ispita objavljuju se studentima prije upisa na studij odnosno upisa u idući semestar, trimestar ili studijsku godinu, putem mrežnih stranica Veleučilišta.

Studij se u cijelosti može izvoditi poučavanjem uz upotrebu računalnih tehnologija i interaktivnih nastavnih materijala kojima se osigurava pristup učenju u posebnim uvjetima kada su nastavnik i student fizički udaljeni (u daljnjem tekstu: *online*studij). *Online*studij izvodi se na temelju odobrenja Agencije za znanost i visoko obrazovanje izdanog u skladu s propisima kojima se uređuje osiguravanje kvalitete u visokom obrazovanju i znanosti, ako se ishodi učenja studijskog programa mogu ostvariti poučavanjem na daljinu.

Veleučilište može uspostaviti nastavnu bazu u tijelima državne uprave, jedinici lokalne ili područne (regionalne) samouprave, drugim državnim tijelima ili drugoj pravnoj osobi radi redovitog izvođenja praktičnog dijela nastave. Nastavna baza ustrojava se ugovorom o suradnji koji sadrži:

1. naziv i opis studija koji je predmet suradnje

2. nastavno opterećenje i oblik izvođenja nastave

3. popis zaposlenika koji sudjeluju u izvođenju nastave s utvrđenim udjelom rada u nastavi

4. način financiranja izvođenja nastave

5. druga pitanja važna za izvedbu nastave.

Odlukom Vijeća Veleučilišta uglednom profesoru (gostujući profesor) može se povjeriti izvođenje nastave iz određenog kolegija.

**8.3.3 Provjera stečenih ishoda učenja, ispiti i ocjene**

72. članak

Ostvareni ishodi učenja studenta provjeravaju se i ocjenjuju tijekom nastave i na ispitu te se unose u odgovarajuću ispravu i evidenciju studenta.

Usmene provjere znanja su javne.

Pisane provjere znanja čuvaju se do kraja akademske godine.

Ishodi učenja ostvareni izvanrednim uspjehom ocjenjuju se ocjenom izvrstan (5), koja odgovara slovnoj ocjeni A. Ishodi učenja ostvareni natprosječnim uspjehom ocjenjuju se ocjenom vrlo dobar (4), koja odgovara slovnoj ocjeni B. Ishodi učenja ostvareni prosječnim uspjehom ocjenjuju se ocjenom dobar (3), koja odgovara slovnoj ocjeni C. Ishodi učenja ostvareni zadovoljavajućim uspjehom ocjenjuju se ocjenom dovoljan (2), koja odgovara slovnoj ocjeni D. Ishodi učenja koji nisu ostvareni zadovoljavajućim uspjehom ocjenjuju se ocjenom nedovoljan (1), koja odgovara slovnoj ocjeni F.

Studijskim programom može se utvrditi da se neki kolegij ocjenjuje opisno. Kolegiji koji se ocjenjuju opisno ne ulaze u izračun prosjeka ocjena studija.

**8.3.4 Isprava o završenom studiju**

73. članak

Nakon završetka prijediplomskog i diplomskog i inegriiranog studija studentu se izdaje diploma i dopunska isprava o studiju.

Nakon završetka stručnoga kratkog studija studentu se izdaje svjedodžba i dopunska isprava o studiju.

Diploma, svjedodžba i dopunska isprava o studiju su javne isprave koje Veleučilište izdaje temeljem javne ovlasti, kao tijelo javne vlasti, kojima se potvrđuje da je student završio određeni studij i stekao pravo na akademski ili stručni naziv ili akademski stupanj.

Svjedodžbu, diplomu i dopunsku ispravu o studiju Veleučilište izdaje bez naknade, na hrvatskom i engleskom jeziku, u potpisanom i ovjerenom ispisu te u digitalnom obliku, prema odredbama posebnog podzakonskog akta kojim se odrečuje oblik i sadržaj navedenih isprava.

**8.3.5 Akademski stručni nazivi i sručna sprema**

74. članak

Završetkom studija student stječe odgovarajući stručni naziv te druga prava u skladu s posebnim propisima.

Završetkom stručnoga prijediplomskog studija na Veleučilištu student stječe stručni naziv prvostupnik (baccalaureus) uz naznaku struke (bacc.).

Završetkom stručnoga diplomskog studija na Veleučilištu student stječe stručni naziv magistar uz naznaku struke (mag. uz naznaku struke).

Završetkom stručnoga kratkog studija student stječe stručni naziv pristupnik uz naznaku struke.

Kratica akademskih stručnih naziva iz stavaka 2. i 3. ovoga članka navodi se iza imena i prezimena osobe.

Akademski ili stručni naziv oduzima se ako se utvrdi da je stečen protivno propisanim uvjetima za njegovo stjecanje, grubim kršenjem pravila studija ili na temelju završnog, diplomskog, specijalističkog rada koji je plagijat ili krivotvorina. Pokretanje i provođenje postupka oduzimanja akademskog stručnog naziva provodi se u skladu s odredbama općeg akta Veleučilišta na kojemu je stečen akademski stručn naziv.

**8.4 Evidencije i informacijski sustavi na Veleučilištu**

75. članak

Veleučilište elektronički vodi evidencije i zbirke podataka, posebno evidenciju uspješnosti ostvarenih ishoda učenja studenata te obrađuju prikupljene osobne i druge podatke u svrhu obavljanja nastavne djelatnosti u informacijskom sustavu visokih učilišta i u pregledniku studijskih programa, odnosno osiguravaju interoperabilnost evidencija i zbirka podataka te elektroničko preuzimanje podataka u informacijski sustav visokih učilišta i u preglednik studijskih programa.

Ministarstvo znanosti i obrazovanja i Agencija za znanost i visoko obrazovanje imaju pristup podacima iz informacijskih sustava navedenih u stavku 1. ovoga članka radi izrade analiza i statističkih izvješća na razini Republike Hrvatske te utvrđivanja točnosti podataka iz upisnika propisanih ovim Zakonom.

Informacijski sustavi iz stavka 1. ovoga članka koriste se pri unutarnjem i vanjskom vrednovanju kvalitete Veleučilišta.

Posebnim pravilnikom ministar znanosti i obrazovanja utvrđuje sadržaj i korištenje informacijskih sustava iz stavka 1. ovoga članka kojim se reguliraju vrsta, format, način unosa podataka, zaštita osobnih podataka, osiguravanje vjerodostojnosti podataka te ostala pitanja važna za prikupljanje i analizu podataka na nacionalnoj razini.

**8.5 ECTS bodovi**

76. članak

Pojedini kolegij, odnosno druga studijska obveza vrednuje se ECTS bodovima koji odražavaju prosječno ukupno utrošen rad koji student mora uložiti kako bi ostvario predviđene ishode učenja kolegija.

Jedan ECTS bod predstavlja 30 sati procijenjenog prosječno utrošenog studentskog rada pri ostvarivanju ishoda učenja.

Kriteriji i uvjeti priznavanja i prijenosa ECTS bodova između različitih studija utvrđuju se Pravilnikom o kriterijima i uvjetima prijenosa ECTS bodova između različitih sveučilišnih i stručnih studija.

**8.6 Studiji u redovitom i izvanrednom statusu**

77. članak

Student upisuje studij u redovitom ili izvanrednom statusu.

Student upisan u redovitom statusu upisuje u pravilu 60 ECTS bodova u akademskoj godini u skladu s izvedbenim planom nastave te studira u sklopu pune nastavne satnice.

Student upisan u izvanrednom statusu upisuje u pravilu 30 do 60 ECTS bodova u akademskoj godini u skladu s izvedbenim planom nastave te studira u sklopu pune ili prilagođene nastavne satnice.

**8.7 Akademska godina**

78. članak

Akademska godina započinje 1. listopada tekuće godine, a završava 30. rujna iduće godine.

Iznimno, ako je to utvrđeno izvedbenim planom, nastava može početi i prije početka akademske godine, ali ne ranije od 1. rujna.

1. **STUDENTI**

**9.1 Status studenata**

79. članak

Student je osoba koja je upisana na Veleučilište.

Student u redovitom statusu studira u sklopu pune nastavne satnice.

Student u izvanrednom statusu studira u sklopu pune ili prilagođene nastavne satnice.

Status studenta stječe se upisom na Veleučilište i dokazuje se studentskom ispravom koju izdaje Veleučilište, čiji oblik određuje ministar znanosti i obrazovanja posebnim pravilnikom.

Status studenta prestaje:

* završetkom studija
* ispisom sa studija
* isključenjem sa studija u postupku i uz uvjete utvrđene ovim Statutom ili drugim općim aktom Veleučilišta
* ako student ne završi studij u roku koji je utvrđen člankom 77. stavkom 6. Zakona.

**9.2 Prava i obveze studenata**

80. članak

Student ima pravo na:

* izvedbu studija u skladu s izvedbenim planom studija
* sudjelovanje u znanstvenom ~~i~~ stručnom radu
* slobodu iskazivanja mišljenja i stajališta tijekom nastave i drugih aktivnosti u skladu s Etičkim kodeksom Veleučilišta
* završetak studija u roku kraćem od propisanoga u skladu s kriterijima utvrđenim Pravilnikom o studiranju
* besplatno korištenje građe knjižnice te znanstvenih i stručnih izvora na visokom učilištu
* pohađanje kolegija s drugog studija u skladu sa studijskim programom
* izjašnjavanje o kvaliteti nastave i nastavnika najmanje jednom godišnje u sklopu provedbe unutarnjeg sustava osiguravanja kvalitete
* pritužbu na povrede prava propisanih Zakonom ovim Statutom i općim aktima Veleučilišta
* druga prava propisana Zakonom, ovim Statutom i drugim općim aktima Veleučilišta.

Student ima obvezu pravodobno izvršavati nastavne i druge obveze na Veleučilištu te poštovati opće akte Veleučilišta.

Student stječe pravo upisa u višu godinu studija ako je ispunio sve obveze utvrđene studijskim programom i drugim općim aktima Veleučilišta.

Redoviti student može ponovno upisati istu godinu studija samo jedanput, i to ako je ostvario odgovarajući broj ECTS bodova u skladu sa studijskim programom.

Ako student ne ispuni uvjete propisane prethodnim stavkom ovog članka, gubi status redovitog studenta.

Student kategorizirani sportaš, odnosno vrhunski umjetnik koji studira u redovitom statusu, u skladu sa Zakonom, može studirati prema prilagođenim uvjetima pohađanja studija.

Student s invaliditetom, u skladu s općim aktom Veleučilišta, može studirati prema prilagođenim uvjetima pohađanja studija.

Student u redovitom statusu ima pravo najviše jednom ponavljati svaku studijsku godinu.

Student je obvezan završiti studij najkasnije u roku koji je dvostruko dulji od trajanja studija.

Osobi koja je izgubila status redovitog studenta može se odobriti dovršenje studija u statusu izvanrednog studenta.

Vijeće Veleučilišta općim aktom propisuje stegovnu odgovornost i način postupanja o stegovnoj odgovornosti studenata.

**9.3 Prava iz studentskog standarda**

81. članak

Student koji studira u redovitom statusu na Veleučilištu i koji nije u radnom odnosu niti obavlja samostalnu djelatnost obrta ili drugog slobodnog zanimanja, ostvaruje pravo na zdravstveno osiguranje, pravo na subvencionirano stanovanje i prehranu, pravo na obavljanje studentskih poslova u skladu sa zakonom koji uređuje obavljanje studentskih poslova te pravo na državne stipendije i druge novčane potpore.

Student koji studira u izvanrednom statusu na Veleučilištu i koji nije u radnom odnosu niti obavlja samostalnu djelatnost obrta ili drugog slobodnog zanimanja, ostvaruje pravo na obavljanje studentskih poslova prema zakonu koji uređuje obavljanje studentskih poslova.

Student s utvrđenim stupnjem invaliditeta koji studira u redovitom statusu ostvaruje posebna prava iz studentskog standarda u skladu s Pravilnikom o studiranju studenata ranjivih i podzastupljenih skupina.

Student s utvrđenom vrstom i stupnjem invaliditeta ostvaruje pravo na prijevoz studenata s invaliditetom.

Ako koje pravo iz studentskog standarda ostvaruje neko pravo koje nije propisano ovim Statutom na ostvarivanje tog prava primjenjuju se odredbe pravilnika koji donosi ministar znanosti i obrazovanja.

**9.4 Troškovi školarine**

82. članak

Student koji studira u izvanrednom ili redovitom statusu na Veleučilištu snosi troškove studija u cijelosti, prema Odluci o visini školarine koju donosi Upravno vijeće Veleučilišta.

**9.5 Mirovanje prava i obveza studenata**

83. članak

Prava i obveze studenta miruju za vrijeme trudnoće, do godine dana starosti djeteta, nesposobnosti za rad dulje od tri mjeseca te u drugim opravdanim slučajevima propisanim zakonom ili Pravilnikom o studiranju na Veleučilištu.

O zahtjevu za mirovanje prava i obveza studenta u prvom stupnju odlučuje dekan, a u drugom stupnju Vijeće Veleučilišta.

Protiv rješenja iz prethodnog stavka može se pokrenuti upravni spor.

U slučaju iz stavka 1. ovoga članka studentu se produljuje rok za završetak studija za onoliko vremena koliko je trajalo mirovanje prava i obveza.

**9.6 Studentski zbor**

84. članak

Na Veleučilištu ustojen je Studentski zbor Veleučilišta.

Studentski zbor je studentsko izborno predstavničko tijelo koje štiti interese studenata, sudjeluje u odlučivanju u Vijeću Veleučilišta te predstavlja studente u sustavu visokog obrazovanja.

Studentski zbor Veleučilišta ima statut koji na prijedlog Studentskog zbora donosi Upravno vijeće.

Statutom Studentskog zbora Veleučilišta uređuje se način rada Studentskog zbora, njegovih tijela, sastav, način izbora i nadležnost pojedinog tijela Studentskog zbora, način imenovanja studentskog pravobranitelja, način izbora predstavnika studenata u tijela Veleučilišta, odgovornost tijela i članova Studentskog zbora za neispunjavanje povjerenih im poslova vezanih za rad Studentskog zbora kao i ostala pitanja važna za rad Studentskog zbora.

Studentski zbor Veleučilišta čine studenti izabrani na izborima i s mandatom sukladno Zakonu o studentskom zboru i drugim studentskim organizacijama.

Veleučilište ima studentskog pravobranitelja kojeg imenuje Studentski zbor Veleučilišta na vrijeme od jedne godine sukladno Statutu Studentskog zbora Veleučilište, ako ga imenuje Studentski zbor.

85. članak

Studentskom zboru i studentskom pravobranitelju Veleučilište osigurava prostor za rad, sufinancira njihovu djelatnost i pruža im administrativno-tehničku pomoć.

86. članak

Dekan Veleučilišta osigurava zakonitost rada Studentskog zbora i drugih studentskih organizacija koje djeluju na Veleučilištu, osigurava zakonito i pravodobno provođenje studentskih izbora i omogućuje svim studentima Veleučilišta ravnopravno sudjelovanje u izborima.

1. **FINANCIRANJE RADA VELEUČILIŠTA**

87. članak

Financiranje Veleučilišta provodi se na temelju Zakona, Statuta i u skladu s Financijskim planom koji na prijedlog dekana donosi Upravno vijeće.

88. članak

Veleučilište se financira iz:

* + namjenskih sredstava Osnivača
  + vlastitih prihoda ostvarenih na tržištu od školarina, istraživačkih i stručnih projekata, ekspertiza, nakladničke i druge djelatnosti
  + sredstava iz zaklada i ostvarene dobiti trgovačkih društava
  + izravnih ulaganja pojedinaca, trgovačkih društava i drugih pravnih osoba
  + donacija
  + ostalih izvora.

Veleučilište se može financirati samo iz onih izvora koji ne utječu na njegovu neovisnost i dostojanstvo.

Vlastiti prihodi mogu se ostvarivati samo djelatnostima koje ne štete ostvarenju osnovnih zadaća Veleučilišta.

89. članak

Veleučilište nema status proračunskog korisnika Osnivača.

Sredstva financiranja namijenjena u proračunu Osnivača, kao neproračunskog korisnika, Osnivač Veleučilišta doznačuje sukladno Financijskom planu Veleučilišta.

Financijski plan s projekcijama za naredne dvije godine donosi Upravno vijeće Veleučilišta na prijedlog dekana, najkasnije do 31.10. tekuće godine za narednu godinu.

Ukupni iznos sredstava Veleučilišta raspoređuje se na pojedine troškovne stavke kako slijedi:

* + isplata plaća i naknada nastavnika, suradnika i radnika
  + pokriće materijalnih troškova
  + međunarodnu suradnju
  + izdavačku djelatnost
  + kapitalna ulaganja
  + razvojni projekti i unaprjeđenje djelatnosti
  + pokriće dijela troškova studentskog standarda
  + pokriće ostalih troškova neophodnih za obavljanje djelatnosti Veleučilišta.

1. **EVIDENCIJE VELEUČILIŠTA**

90. članak

Veleučilište elektronički vodi evidencije i zbirke podataka te obrađuje prikupljene osobne i druge podatke za obavljanje poslova iz svoje nadležnosti poštujući odredbe propisa za zaštitu osobnih podataka.

Navedene evidencije Veleučilište može voditi i u tiskanom obliku.

Detaljan popis podataka koje obrađuje i štiti Veleučilište o studentima, radnicima i vanjskim suradnicima propisan je Pravilnikom o obradi i zaštiti osobnih podataka Veleučilišta.

Veleučilište i studentski centri za potrebe subvencioniranja studentskog standarda vode sljedeće evidencije:

* + evidenciju prijava za subvencionirano stanovanje i korisnika subvencioniranog stanovanja,
  + evidenciju korisnika i razine prava na subvencioniranu prehranu,
  + evidenciju korisnika subvencioniranih troškova studija.

Postupak vođenja svih evidencija koje vodi Veleučilište sastavni je dio unutarnjeg sustava osiguravanja i unapređivanja kvalitete te podliježe postupcima vanjskog osiguravanja i unapređivanja kvalitete.

Evidencije iz ovog članka Veleučilište pohranjuje sukladno propisima o pohrani i rokovima čuvanja podataka radi zaštite tih podataka te njihovom brisanju po proteku roka njihove obveze obrade, zaštite i čuvanja osobnih podataka.

1. **JAVNOST RADA I TAJNOST POJEDINIH GRUPA PODATAKA**

91. članak

Rad Veleučilišta je javan.

Veleučilište izvješćuje javnost o obavljanju svoje djelatnosti putem sredstava javnog priopćavanja, izdavanjem posebnih publikacija, održavanjem stručnih skupova, oglašavanjem na oglasnim pločama, na internetskim stranicama Veleučilišta te na drugi primjeren način.

Podatke ili obavijesti o radu i poslovanju Veleučilišta daje dekan ili osoba koju on ovlasti.

92. članak

Poslovnom tajnom smatraju se isprave i podaci čije bi objavljivanje, priopćavanje ili davanje na uvid neovlaštenim osobama bilo protivno poslovanju Veleučilišta ili štetilo poslovnom ugledu, odnosno interesu Veleučilišta.

Poslovnom tajnom smatraju se osobito:

* + dokumenti koje dekan proglasi poslovnom tajnom,
  + podaci koje nadležno tijelo kao povjerljive priopći Veleučilištu
  + mjere i način postupanja u slučaju nastanka izvanrednih okolnosti
  + drugi podaci čije bi priopćavanje bilo protivno interesima Veleučilišta
  + u slučajevima kada Veleučilište u okviru svoje djelatnosti prema određenom subjektu preuzme obvezu čuvanja poslovne tajne.

Oznaka tajnosti naznačuje se na pisanoj verziji dokumenta koji se smatra poslovnom tajnom.

Isprave i podatke koji predstavljaju poslovnu tajnu drugim osobama mogu priopćiti odnosno predočiti trećim osobama ili javnosti dekan i osobe koje on ovlasti.

Povreda dužnosti čuvanja poslovne tajne predstavlja težu povredu radne obveze.

Ne smatra se povredom čuvanja poslovne tajne priopćavanje podataka i isprava koje se smatraju poslovnom tajnom ako se ti podaci i isprave priopćavaju ili stavljaju na uvid osobama i tijelima kojima se mogu ili moraju priopćiti na temelju propisa ili ovlaštenja koja proizlaze iz funkcije koju oni obavljaju.

O čuvanju poslovne tajne neposredno brine dekan Veleučilišta.

1. **ZAVRŠNE ODREDBE**

93. članak

Opće akte Veleučilišta donose Upravno vijeće, Vijeće Veleučilišta i dekan u okviru svojih nadležnosti, kao i njihove izmjene i dopune prema postupku koji vrijedi i za donošenje općih akata Veleučilišta

Opći akti stupaju na snagu osmog dana od dana njihove objave na oglasnoj ploči Veleučilišta, a u iznimnim i posebno opravdanim slučajevima idućeg dana od dana objave na oglasnoj ploči Veleučilišta.

Statut i opći akti ne mogu imati povratno djelovanje.

Svi opći akti Veleučilišta objavljuju se i na mrežnim stranicama Veleučilišta.

94. članak

Stupanjem na snagu ovog Statuta prestaje važiti Statut Visoke škole Ivanić-Grad od 21.7.2021. godine.

Do donošenja općih akata propisanih ovim Statutom ostaju na snazi postojeći akti, odnosno one njihove odredbe koje nisu u suprotnosti sa Zakonom i ovim Statutom.

95. članak

Statut Veleučilišta stupa na snagu danom dobivanja potvrde Osnivača, a primjenjuje se od trenutka upisa promjena Statuta u nadležni registar Trgovačkog suda u Zagrebu, s kojim danom se isti objavljuje na oglasnoj ploči Veleučilišta.

Predsjednica Upravnog vijeća

Josipa Ilić, dipl. oec., naslovni pred.

U Ivanić-Gradu xx. xx. 202x.

KLASA: \*\*\*\*

URBROJ:\*\*\*\*\*\*

Grad Ivanić Grad je dao potvrdu na Statut Veleučilišta Ivanić Grad, usklađen s odredbama Zakona o visokom obrazovanju i znanstvenoj djelatnosti dana \*\*.\*\*. 202\*. godine.

Ovaj Statut je objavljen na oglasnoj ploči Veleučilišta Ivanić-Grad dana \*\*.\*\*.2023. godine.

Dekan

doc. dr. sc. Mile Marinčić, prof. struč. stud.

.